Wikipedia:Goulenn adenvel - Wikipedia\nPal ar bajenn-mañ eo goulenn ma vo adanvet ur pennad bennak. Evit goulenn un dra bennak all ouzh ar verourien, klikit amañ.\nPal ar bajenn-mañ eo goulenn ma vo dilec'hiet pennadoù ha patromoù. Nac'het-krenn e vo goulennoù zo :\nAr goulenn dilec'hiañ a zo anat an abeg anezho ha n'hall ket sevel tabut war an divoud\nGallout a ra an dilec'hiañ bezañ graet gant ne vern pe implijerien en ur glikañ war ar pempilh adenvel el laez da bep pajenn dibrenn. Gwelet Skoazell:Penaos adenvel ur bajenn.\nAr goulennoù dilec'hiañ ur rummad\nEvit adenvel ur rummad, goulennit ma vo diverket war ar bajenn Wikipedia:Pajennoù da nullañ.\nAr goulennoù dilec'hiañ skeudennoù\nEvit adenvel ur skeudenn, ademporzhiit ar skeudenn gant an anv a fell deoc'h, kemmit al liammoù war-du ar bajenn nevez hag enskrivit ar skeudenn gozh war Wikipedia:skeudennoù da nullañ.\nAr goulennoù kendeuziñ pennadoù\nEvit kendeuziñ pennadoù, savit ur goulenn war Wikipedia:Pajennoù da gendeuziñ pe grit war-dro ar c'hendeuziñ c'hwi hoc'h-unan.\nAr goulennoù kendeuziñ istor pennadoù disheñvel\nEvit kendeuziñ istor daou bennad, savit ur goulenn war Wikipedia:Goulenn kendeuziñ istor div bajenn.\nSellet ouzh an dielloù\nGoulenn ma vo adanvet ur bajenn\n2.1 Adenvel ar pennad KoЯn\n2.2 Gwenole ar Menn da zont da vezañ Gwennole ar Menn\n2.3 Adenvel Rummad:Yezhoù ar Rouantelezh Unanet\n2.4 Rummad:Douaroniezh dre vro e Rummad:Douaroniezh ar broioù pe Rummad:Douaroniezh hervez ar vro\n2.5 Ibiz koloek Okeania\n2.6 Houad Madagaskar\n2.9 Rummadoù a zo ar ger Liger enno\n2.10 Frank-Kontelezh (proviñs) ha Frank-Kontelezh (rannvro)\n2.11 Adenvel Polinezia Frañs e Polinezia C'hall\n2.13 Kerc'heiz Himalaya\n2.14 Bronneged da adenvel Bronneg\n2.15 Vogalenn digor-etre a-greiz plaen da adenvel Vogalenn damzigor a-greiz plaen\n2.16 Saga MP3 da adenvel Saga klevet, Rummad:Sagaoù MP3 da adenvel Rummad:Sagaoù klevet\n2.17 Levrlennadurezh Virginia Woolf da adenvel Levrlennadur Virginia Woolf\n3.1 Roñfl (kenrouedad) da adenvel Troll (Kenrouedad)\n4.1 boest implijer VS Patrom implijourien\n5.2 Raokverb -> Rakverb\n5.3 Azereg (yezh) da adenvel Azerbaidjaneg\n5.4 Vogalenn digor-etre a-raok plaen da adenvel Vogalenn damzigor a-raok plaen\n5.5 Kensonenn dre fri da adenvel Kensonenn fri\n5.6 Fungi da adenvel Foue\n5.8 Kelc'h Debauvais\n5.10 Tour-tan Roc'h Gored\nWikipedia:RA/Notenn:Goulennoù bet respontet dezho\nAdenvel ar pennad KoЯn[kemmañ ar vammenn]\nDemat, skrivet am eus ur pennad war ar strollad Korn. Logo ar strollad zo skrivet gant un R war an tu gin, ar pezh a ro Ko?n da ditl ma fennad, hag un diaesamant da kavout anezhañ dre an enklask. Plij a rafe din e vefe neuze adanvet "Korn (strollad)".\nTrugarez, malo 21/04/07—19:00\nluziet un tamm eo ar gudenn-mañ. E gwirionez n'eo ket Ko?n a renkfes gwelet met KoRn gant ar bennliezherenn R en tu-gin. Ma ne deu ket sklaer war skramm da urzhiater eo peogwir n'emañ ket staliet ennañ lizherennoù unicode dereat. Kinnig a-walc'h a rafen ober hervez m'eo bet graet gant war Wikipedia e saozneg, da lâret eo implijout "Korn (strollad)" da didtl ar pennad ha displegañ an abegoù e korf ar pennad ha sevel un adkas diwar ar stumm reishoc'h met diaesoc'h da welet evit tud zo "KoЯn" ha "KoRn". Hag a-du e vefes evit ober evel-se?--Merour (Neal) (Kaozeal) 21 Ebr 2007 da 17:42 (UTC)[respont]\nGwenole ar Menn da zont da vezañ Gwennole ar Menn[kemmañ ar vammenn]\nPiv a c'hallfe adenvel ar bajenn-mañ evit ma vo graet gant an anv bet implijet gant an den ha n'eo ket ar c'hontrol?Trec'hlid mitonet 17 Ebr 2009 da 20:28 (UTC)[respont]\nGraet eo. Bianchi-Bihan 18 Ebr 2009 da 02:30 (UTC)[respont]\nAdenvel Rummad:Yezhoù ar Rouantelezh Unanet[kemmañ ar vammenn]\ne Rummad:Yezhoù ar Rouantelezh-Unanet.--Gwendal 3 Eos 2009 da 20:11 (UTC)[respont]\nN'eo ket dav a-benn ar fin.--Gwendal 9 Meu 2010 da 20:46 (UTC)[respont]\nRummad:Douaroniezh dre vro e Rummad:Douaroniezh ar broioù pe Rummad:Douaroniezh hervez ar vro[kemmañ ar vammenn]\nAdenvel ar Rummad:Douaroniezh dre vro e Rummad:Douaroniezh ar broioù pe Rummad:Douaroniezh hervez ar vro.--Gwendal 9 Meu 2010 da 20:40 (UTC)[respont]\nIbiz koloek Okeania[kemmañ ar vammenn]\nBet kemmet nevez 'zo (19 C'hwe 2016 da 11:05) gant an implijer Couiros22 hep displegadenn boellek ebet na daveen ; adlakaat an anv dibabet gant an implijer Gouerouz kent : Ibiz Aostralia. Trugarez.--Prieladkozh (kaozeal) 2 Meu 2016 da 17:21 (UTC)[respont]\nGraet eo. --Ch. Rogel (kaozeal) 30 Mae 2016 da 10:10 (UTC)[respont]\nHouad Madagaskar[kemmañ ar vammenn]\nBet kemmet nevez 'zo (8 Meu da 07:18) gant an implijer Couiros22 hep displegadenn boellek ebet na daveen ; adlakaat an anv dibabet gant an implijer Gouerouz kent : Houad Meller. Trugarez.--Prieladkozh (kaozeal) 31 Meu 2016 da 15:14 (UTC)[respont]\nGraet eo.--Ch. Rogel (kaozeal) 30 Mae 2016 da 10:10 (UTC)[respont]\nTrugarez deoc'h.--Prieladkozh (kaozeal) 30 Mae 2016 da 10:15 (UTC)[respont]\nParadoxornis[kemmañ ar vammenn]\nKaset e vez al lennerien da bParadoxornithidae, ar pezh n'eo ket reizh tamm ebet o vezañ ma n'eus ket eus ar c'herentiad Paradoxornithidae ken : adlakaat an titl Paradoxornis evel ma vez diskouezet war al lec'hienn Family Sylviidae, Paradoxornis war IOC World Bird List.--Prieladkozh (kaozeal) 7 Ebr 2016 da 07:20 (UTC)[respont]\nCircaetus[kemmañ ar vammenn]\nEstroc'h evit skoulered a zo er genad-mañ dre ma oa bet ouzhpennet ar spesad Dryotriorchis spectabilis (n'eo ket ur skoulerer tamm ebet) ennañ adalek 2005 : pell reishoc'h e vefe adenvel ar pennad Circaetus evit na vo ken eus ar forc'hellegezh-mañ.--Prieladkozh (kaozeal) 14 Ebr 2016 da 09:09 (UTC)[respont]\nRummadoù a zo ar ger Liger enno[kemmañ ar vammenn]\nUr meskaj ez eus bremañ etre pevar stumm. Sellout ivez ouzh Kaozeadenn Rummad:Tourioù-tan e Liger-Atlantel.\nRummad:Arondisamantoù kozh Liger-Atlantel\nX al Liger\nRummad:Kumunioù al Liger-Atlantel\nRummad:Kantonioù al Liger-Atlantel\nRummad:Melestradurezh al Liger-Atlantel\nRummad:Etrekumuniezhioù al Liger-Atlantel\nRummad:Kantonioù kozh al Liger-Atlantel\nRummad:Kumunioù kozh al Liger-Atlantel\nRummad:Kumuniezhioù kumunioù al Liger-Atlantel\nRummad:Kumuniezhioù kumunioù kozh al Liger-Atlantel\nRummad:Kumuniezhioù tolpad-kêrioù al Liger-Atlantel\nRummad:Melestradurezh al Liger-Izelañ\nRummad:Kantonioù kozh al Liger-Izelañ\nX e Liger\nRummad:Bezioù-brezel ar C'hommonwealth e Liger-Atlantel\nRummad:Kumunioù bet krouet e Liger-Izelañ e-pad an Dispac'h Gall\nRummad:Kumunioù bet krouet e Liger-Izelañ e-pad an XIXvet kantved\nRummad:Kumunioù bet krouet e Liger-Izelañ e-pad an XXvet kantved\nX el Liger\nRummad:Monumantoù istorel el Liger-Atlantel\nRummad:Tourioù-tan el Liger-Atlantel\nNe vern din petra a vo dibabet, nemet e kavfen gwelloc’h tizhout un diviz. Huñvreüs (kaozeal) 15 Ebr 2022 da 05:59 (UTC)[respont]\nX Liger hag X e Liger zo da zelc'her din-me, diouzh an degouezh. Al listennad X al Liger zo da lakaat e X Liger hag al listennad X el Liger zo da lakaat e X e Liger d'am meno. Lekemok (kaozeal) 15 Ebr 2022 da 21:04 (UTC)[respont]\nHuñvreüs (kaozeal) 23 Ebr 2022 da 18:24 (UTC)[respont]\nPetra eo an arguzennoù evit skrivañ Liger pe Liger-Atlantel pe Liger-Izelañ, hep ger-mell ? --Llydawr (kaozeal) 26 Ebr 2022 da 10:30 (UTC)[respont]\nFrank-Kontelezh (proviñs) ha Frank-Kontelezh (rannvro)[kemmañ ar vammenn]\nAnvioù pennadoù kemmet gant fr:Utilisateur:Skallyw (plijout a ra d'an den-se cheñch an titloù war a seblant). Ret e vefe adenvel ar pennadoù-se ha rentañ o zitloù kent dezho : Franche-Comté (proviñs) ha Franche-Comté (rannvro). --Llydawr (kaozeal) 12 Meu 2018 da 11:38 (UTC)[respont]\nAdanvet am eus pennad ar rannvro evit derc’hel an istor orin. Evit ar proviñs ne oa netra da ober. Huñvreüs (kaozeal) 18 Mae 2022 da 07:29 (UTC)[respont]\nAdenvel Polinezia Frañs e Polinezia C'hall[kemmañ ar vammenn]\nLakaat an anv testeniekaet da ditl pennañ, e-lec'h adkas d'un titl all. Sellit ouzh ar pennad hag ar bajenn gaozeal evit kompren gwelloc'h. --Llydawr (kaozeal) 31 Meu 2016 da 10:33 (UTC)[respont]\nGraet. Benoni (Kaozeadenn) 8 Gen 2017 da 12:38 (UTC)[respont]\nSarothruridae[kemmañ ar vammenn]\nKaset e vez al lennerien d'ar genad Sarothrura war-eeun, ar pezh n'eo ket reizh tamm ebet o vezañ ma'z eus eus ur genad all : Canirallus (Urzhiad Gruiformes, Kerentiad Sarothruridae war IOC World Bird List).--Prieladkozh (kaozeal) 28 Mae 2016 da 08:13 (UTC)[respont]\nPetra zo d'ober ent-resis ? --Ch. Rogel (kaozeal) 30 Mae 2016 da 10:10 (UTC)[respont]\nSarothruridae : anv ur c'herentiad evned, daou c'henad — Canirallus ha Sarothrura — ennañ hiziv an deiz. Pa glik Yann lenner war Sarothrura e vez kaset da Sarothruridae. Moarvat e oa bet boulc'het ar pennad gant an implijer Gouerouz d'ar mare na dalc'he ar c'herentiad Sarothruridae nemet ar genad Sarothrura, ar pezh n'eo ket gwir ken. Ezhomm zo e c'hallfed kaout ur pennad diwar-benn "Sarothruridae" hag unan all diwar-benn "Sarothrura". Ha sklaer a-walc'h eo evel-se ?--Prieladkozh (kaozeal) 30 Mae 2016 da 10:20 (UTC)[respont]\nDemat, Diskoulmet eo bet gant an implijer Llydawr. A galon.--Prieladkozh (kaozeal) 31 Mae 2016 da 07:34 (UTC)[respont]\nKerc'heiz Himalaya[kemmañ ar vammenn]\nDemat, Bet krouet ar pennad e miz Ebrel 2010 gant an implijer Gouerouz ha deuet nevez 'zo, ur wech ouzhpenn, an implijer Couiros22 da adkas ar bajenn da gKerc'heiz kof gwenn hep reiñ daveenn ebet. Sur a-walc'h evit klotañ gant ar pennad saoznek, "White-bellied heron" an titl anezhañ. A galon.--Prieladkozh (kaozeal) 3 Her 2016 da 15:24 (UTC)[respont]\nGraet. Benoni (Kaozeadenn) 8 Gen 2017 da 13:19 (UTC)[respont]\nTrugarez deoc'h. A galon.--Prieladkozh (kaozeal) 8 Gen 2017 da 14:26 (UTC)[respont]\nBronneged da adenvel Bronneg[kemmañ ar vammenn]\nGwelloc'h eo an unander en titl pa n’eo ket un anv stroll. Baleer (kaozeal) 24 Gwe 2019 da 08:43 (UTC)[respont]\nRe vuan e oan aet pa 'm boa savet ar goulenn-mañ, 'm eus aon. E rummatadur ar bevien e vez graet gant anvioù lies e gwirionez. Baleer (kaozeal) 24 C'hwe 2021 da 22:41 (UTC)[respont]\nKentoc'h Bronneged din-me--Kadwalan (kaozeal) 14 Mae 2022 da 20:50 (UTC)[respont]\nVogalenn digor-etre a-greiz plaen da adenvel Vogalenn damzigor a-greiz plaen[kemmañ ar vammenn]\nEvit an hevelep abeg hag ar goulenn diwezhañ. Ar pajennoù gant an anv nevez a zo pajennoù adkas hag a gas d’ar pajennoù da adenvel. Baleer (kaozeal) 20 Eos 2019 da 23:58 (UTC)[respont]\nN'eus ket ezhomm ken. Adanvet eo bet ar bajenn, rak ur fazi a oa en titl. Baleer (kaozeal) 22 Eos 2019 da 10:06 (UTC)[respont]\nMerket evel graet, neuze. Huñvreüs (kaozeal) 20 Mae 2022 da 15:21 (UTC)[respont]\nSaga MP3 da adenvel Saga klevet, Rummad:Sagaoù MP3 da adenvel Rummad:Sagaoù klevet[kemmañ ar vammenn]\nMP3 n’eo nemet ur furmad restroù klevet, gallout a reer pellkargañ sagaoù klevet zo e furmadoù all (Ogg-Vorbis, da skouer). N’on ket sur hag-eñ eo reizh al liester sagaoù (sagaioù ?). Huñvreüs (kaozeal) 26 Ebr 2022 da 08:20 (UTC)[respont]\nGwell sevel un adkas da'm soñj. Implijet e vez an daou anv.--Kadwalan (kaozeal) 14 Mae 2022 da 20:49 (UTC)[respont]\nAdkaset krouet. Huñvreüs (kaozeal) 19 Mae 2022 da 06:01 (UTC)[respont]\nLevrlennadurezh Virginia Woolf da adenvel Levrlennadur Virginia Woolf[kemmañ ar vammenn]\nSellit ouzh ar bajenn gaozeal. Huñvreüs (kaozeal) 17 Mae 2022 da 11:23 (UTC)[respont]\nHuñvreüs (kaozeal) 20 Mae 2022 da 15:21 (UTC)[respont]\nRoñfl (kenrouedad) da adenvel Troll (Kenrouedad)[kemmañ ar vammenn]\nWar a seblant eo bet ijinet an implij-se eus ar ger roñfl gant @Neal:, ha n’eo ket meneget er-maez eus Wikipedia. Er yezhoù all, hervez a ouzan, e vez graet gant troll, evel er gwengelouriezh lec'hlennat, daoust d’an orin bezañ kamm. Neuze e kinnigan adenvel. Alioù, mar plij? Huñvreüs (kaozeal) 14 Ebr 2022 da 14:36 (UTC)[respont]\nNe vern din, nemet em eus bet lennet ar roñfl kalzig amañ, met war strolladoù brezhonek Facebook ivez da skouer. Met start e vezo kaout testenioù, ha troll a zegouezh mat. Dav eo menegiñ an daou er pennad avat, ha klask testenioù. Lekemok (kaozeal) 14 Ebr 2022 da 15:02 (UTC)[respont]\nMard eo meneget hag implijet ar ger-mañ, hag hep kenasant evit adenvel, eo mat din derc’hel anezhañ. Huñvreüs (kaozeal) 26 Ebr 2022 da 08:24 (UTC)[respont]\nboest implijer VS Patrom implijourien[kemmañ ar vammenn]\nSavet zo bet ganin ur rummad hag am eus graet "boest implijer" anezhañ. N'ouzon dare ma ne vefe ket gwelloc'h pe komprenusoc'h gant tout an dud e lakaat dindan an anv "Patrom implijourien", pe c'hoazh "Boestoù implijourien" ? Nag a goulennoù... --C'hwil-du siferniet 14 Ebr 2006 da 08:31 (UTC)[respont]\nIslavarenn[kemmañ ar vammenn]\nIslavarenn stag a vefe da adenvel Islavarenn hepmuiken (en:Dependent clause, it:Proposizione subordinata). Evit ar mare ne c'haller ket rak an titl islavarenn zo dija. --Llydawr (kaozeal) 18 Gen 2017 da 20:42 (UTC)[respont]\nRaokverb -> Rakverb[kemmañ ar vammenn]\nAnv reizh, n'eus ket eus ar rakger raok- e brezhoneg. Ur bajenn adkas eo ar bajenn all. Baleer (kaozeal) 17 Meu 2017 da 05:08 (UTC)[respont]\nAzereg (yezh) da adenvel Azerbaidjaneg[kemmañ ar vammenn]\nDiwar an anvioù pobl pe an anvioù annezidi eo e vez savet an anvioù yezhoù enne al lostger -eg, ha ne gaver nemet Azerbaidjaneg hag azeri e Termofis. Baleer (kaozeal) 4 Ebr 2017 da 23:04 (UTC)[respont]\nAzerbaidjaneg, diwar anv ar vro, zo gwall hir: kalz gwelloc'h eo azereg, diwar anv ar bobl, div silabenn nebeutoc'h, aesoc'h da zistripañ. Bianchi-Bihan (kaozeal) 5 Ebr 2017 da 04:36 (UTC)[respont]\nDiwar anv ar bobl : Azerbaidjanad a ro ar bennrann azerbaidjan- (hep al losger -ad), hag alese an anv yezh azerbaidjaneg. Pa vez amprestet un anv yezh e vez diezhomm al lostger -eg : azeri (evel latin, gresim, nahuatl…). An anv berr azeri eo a gaver e Yezhoù – Langues – Languages. Drol e kavan ar brezhonekadur azereg. Ma vefe graet gant Azeri evit an annezidi, evel e saozneg pe e galleg, e teufe *azerieg. Piv a ra gant azereg ? Baleer (kaozeal) 16 Ebr 2017 da 01:33 (UTC)[respont]\nPiv a ra gant an eil pe egile? Keit ma ne vo ket graet un enklask gant hon akademiezh ne vo ket aes gouzout. Bianchi-Bihan (kaozeal) 16 Ebr 2017 da 17:29 (UTC)[respont]\nGouzout a ran e-men em eus kavet azerbaidjaneg hag azeri. Ma ne gaver ar ger azereg nemet e Gwikipedia, ne dalv ket ar boan ober gantañ, rak n'eus ket a ziouer a c'herioù aze. Baleer (kaozeal) 16 Ebr 2017 da 19:55 (UTC)[respont]\nBiken ne rafen gant azerbaidjaneg (6 silabenn) pa c'haller larout berroc'h : azerieg, savet evel brezhoneg, galleg, alamaneg zo kalz gwell, ha reishoc'h eget azereg, gwir eo. Bianchi-Bihan (kaozeal) 16 Ebr 2017 da 20:11 (UTC)[respont]\nAr ger azeri eo a vefe an hini berrañ. Ar ger azerieg ne seblant ket fall, nemet ne 'm eus ket kavet Azeri (ls -ed) evit ar bobl : Azerbaidjanad (ls -iz) eo a gaver e-barzh geriadurioù unyezhek An Here. Evit ar ger azereg, moarvat ez eo bet savet gant an implijer Neal hag en doa skrivet ur frazenn enni ar ger-se (dre fazi ?) war-lerc'h azerieg pa oa o kregiñ da skrivañ ar pennad, evel ma weler amañ . Baleer (kaozeal) 16 Ebr 2017 da 20:55 (UTC)[respont]\nKendalc'het e vo ar gaozeadenn amañ. Da c'hortoz fin ar gaozeadenn em eus adanvet ar bajenn : azeri. Mar bez cheñchet an anv en-dro e talvezo an adkas, ne vern penaos. Baleer (kaozeal) 16 Ebr 2017 da 21:18 (UTC)[respont]\nVogalenn digor-etre a-raok plaen da adenvel Vogalenn damzigor a-raok plaen[kemmañ ar vammenn]\nAn droienn “digor-etre” a zo ur saoznegadur souezhus evit “open mid”. Ma vije troet mat an daou barzh e teufe “etre-digor” pe “digoretre”. Kavet em eus gwelloc'h ober gant “damzigor” hag a gaver en dezenn Studi fonologel brezhoneg Lanijen (Evenou, 1987). Baleer (kaozeal) 20 Eos 2019 da 23:51 (UTC)[respont]\nKensonenn dre fri da adenvel Kensonenn fri[kemmañ ar vammenn]\nEr mod-se e vez lavaret. Baleer (kaozeal) 25 Eos 2019 da 21:44 (UTC)[respont]\nFungi da adenvel Foue[kemmañ ar vammenn]\nAn anv brezhonek eo a zo ar muiañ anavezet. Baleer (kaozeal) 23 Gwe 2019 da 17:43 (UTC)[respont]\nMe 'gav din e aesoc'h fungi da gompren evit Yann vrezhoneger.--Kadwalan (kaozeal) 14 Mae 2022 da 20:41 (UTC)[respont]\nLanriware[kemmañ ar vammenn]\nDa adenvel Lañriware (stumm erbedet gant Kerofis) nemet anv un adkas eo dija ha n'hallan ket ober ma-unan.--Kadwalan (kaozeal) 14 Mae 2022 da 20:45 (UTC)[respont]\nDaoust hag e ouije unan bennak petra zo skrivet ouzh panell mont tre kêr ? A galon.--2A01:CB08:8BB7:F100:DB2:2FF7:1BF8:58CA 16 Mae 2022 da 10:19 (UTC)[respont]\nDaveoù zo e pajenn ar gaozeadenn evel kustum --Kadwalan (kaozeal) 17 Mae 2022 da 22:45 (UTC)[respont]\nKelc'h Debauvais[kemmañ ar vammenn]\nDa adenvel Kelc'h Debauvais hervez an anv immplijet er c'hazetennoù (Emsav, Al Liamm) peurliesañ ha gant an izili--Kadwalan (kaozeal) 16 Mae 2022 da 07:37 (UTC)[respont]\nReizh eo na'z tefe ket kaset pajenn ar gaozeadenn da-heul ar pennad ?--Kadwalan (kaozeal) 16 Mae 2022 da 17:50 (UTC)[respont]\nChom a ra un adkas, neuze e c’hell chom ur bajenn gaozeal, d’am soñj. Aotreet eo kaozeal diwar-benn un adkas. Huñvreüs (kaozeal) 16 Mez 2022 da 12:31 (UTC)[respont]\nGarigell[kemmañ ar vammenn]\nDa adenvel ere-loer. N'eus ket eus *garigell. Lavaret e vez arigell ha n'eo ket gwall stank ar ger-se evit doare.--Kadwalan (kaozeal) 16 Mae 2022 da 18:00 (UTC)[respont]\nSellet ouzh ar gaozeadenn a-raok evel-just.--Kadwalan (kaozeal) 17 Mae 2022 da 22:45 (UTC)[respont]\nTour-tan Roc'h Gored[kemmañ ar vammenn]\nDa adenvel gant ar stumm roet e Kerofis : Tour-tan Enez Vreac'h da'm soñj. --Kadwalan (kaozeal) 26 Mae 2022 da 09:48 (UTC)[respont]\nGwelloc'h lezel an anv nevez. Ganin e oa bet boulc'het ar pennad. Implijet em boa an anv am boa kavet e KerOfis. Met an anv lakaet gant Implijer:Hans Abherve a seblant bezañ asur, reizh, hag en implij gant brezhonegerien arvor Bro-Leon. --Llydawr (kaozeal) 31 Mae 2022 da 11:00 (UTC)[respont]\nAdtapet diwar « https://br.wikipedia.org/w/index.php?title=Wikipedia:Goulenn_adenvel&oldid=2000180 »\nOber war-dro ar pennadoù\nKemmoù diwezhañ degaset d'ar bajenn-mañ d'an 16 Mez 2022, da 12:31.


Musique pour un réveil en 2016\nN’eus ket pell c’hoazh ’traoñ ar blasenn\n’Oa ur gaer a wezenn faou\nWarni gravet don er bluskenn\nSifroù ha lizherennoù\nRak holl baotred ar vilajenn\n’Oa pell zo gante ar c’hiz\nMerkañ o anv er wezenn\n’Raok partiañ d’ar servij.\nPa oa deuet tro Benoni\nMab penn-hêr an intañvez\nSetu eñ ivez o c’hraviñ\nWarni e anv-badez\nPrest goude ma oa partiet\n’Oa digoret ar brezel\nHa biskoazh n’eo bet distroet\nBenoni d’e Vreizh-Izel.\nDa serr-noz ar vamm glac’haret\nA deue da vemoriñ\n’Tal ar wezenn enni gravet\nAnv he mab Benoni\nMet setu un deiz koaderien\nO benvioù war o skoaz\nO tiskenn da draoñ ar blasenn\nDa ziskar ar faouenn vras.\nKerkent ur yudadenn fromus\nEmañ ’n harpon er wezenn\nHa gant ur strakadenn spontus\nEo kouezhet war ar blasenn\nAr vamm pa glev an darzhadenn\nZo diredet eus he zi\nDont da diskouez d’ar goaderien\nAnv he mab Benoni.\nAr goaderien tud a galon\nGant preder ha gant evezh\nO deus troc’het gant o harpon\nAn tammig koad en e bezh\nDouget gant doujañs ar blakenn\nD’ar vamm baour betek he zi\nHag he laket d’ober sichenn Dindan poltred Benoni.


Leukippos - Wikipedia\n(Adkaset eus Leükippos)\nGwallidigezh merc'hed Leukippos gant Rubens.\nLeukippos (henc'hresianeg : Λεύκιππος / Leúkippos) a oa mab Gorgofone ha Perieres. Pried e oa da Filodike, merc'h an doue-stêr Inac'hos, ha tad e oa da Foibe hag da Hilaeira, hag ivez da Arsinoe, mamm da Asklepios (hervez doareoù zo eus ar vojenn).\nKastor ha Polydeukes a skrapas merc'hed Leukippos, Foibe hag Hilaeira, hag a zimezas ganto. Savet gwarizi en Idas ha Lynkeüs, nized Leukippos, ha lazhet Kastor ganto. Roet e voe an divarvelezh da Bolydeukes gant Zeus, ha da Gastor da-heul war e c'houlenn.\nUr mab da Herakles hag Eurytele, merc'h da d-Thespios\nLeukippos zo ivez anv ur prederour hellazat, gwelout Leukippos (prederour).\nMab Poimandros, lazhet gant e dad dre wallchañs.\nAdtapet diwar « https://br.wikipedia.org/w/index.php?title=Leukippos&oldid=1851766 »


paourentez - Wikeriadur\nSavet diwar an anv-gwan paour hag al lostger -entez.\npaourentez /pɔwˈrɛnte(s)/ benel\nstad an dud paour\nVa Bro, va Yezh ha va Frankiz ! — (Añjela Duval, Anjela Duval Eil embannadur reizhet, Mignoned Anjela 2005, p. 207.)\nMe am eus paourentez. — (Jules Gros, Le trésor du breton parlé Deuxième Partie, 1970, p. 395.)\nfritañ paourentez : bevañ er baourentez\nDa betra out deuet amañ da fritañ paourentez ? — (Jules Gros, Le trésor du breton parlé Deuxième Partie, 1970, p. 395.)\nfritañ paourentez e pillig ar garantez :\nPaourentez n'eo ket pec'hed,\nGwell evelato tec'het — (G. MILIN, Gwechall-goz e oa..., Kemper, 1924, p. 85.)\ngalleg : pauvreté (fr) , froid (fr)\nAdtapet diwar « https://br.wiktionary.org/w/index.php?title=paourentez&oldid=258921 »\nKemmoù diwezhañ degaset d'ar bajenn-mañ d'an 4 C'hwe 2018, da 15:37.


Emañ he zad o labourat en ti Post, skoazellerez-prederier eo he mamm ha c'hoant he doa he mamm gozh e vije bet graet studioù hir ganti ha "labourat e-barzh ur burv evel ar re all er familh". Koulskoude, goude bezañ bet d'ar skolaj e oa divizet Alexandra Legendre o vont da vezañ tredanerez. Met n'eo ket ken aes kavout he flas pa omp ur plac'h neuze he deus dibabet krouiñ he labour.\nEmañ Alexandra o paouez bezañ 23 bloaz ha sturiad a ra dija abaoe daou vloaz hanter he embregerezh tredan. Evit poent e labour he-unan met c'hoant he defe implijout micherourien un deizh bennak. Pe micherourioned. « Ma e kavan, evel just, e vefe implijet merc'hed -a lavar hi- met ne welan ket perak e rafen un diforzh ; paotr pe plac'h, ne ket pouezus ! »\nKoulskoude, pa e oa hi o klask ul labour e oa bet graet an diforzh gant tud bennak, daoust d'he diplomoù. Neuze he deus dibabet Alexandra krouiñ he embregerezh « dre forzh gwelet an norioù en em serriñ dirazi ».\n" Graet e veze goap ouzhin gant ar re all, forzh penaos"\n«Ne oan ket degemeret mat, ken aes ha se- a lavar hep fulor- Ne veze ket lavaret en ur mod sklaer met e veze lakaet ac'hanon da gompren !» Goude bezañ tremenet pevar bloavezh en un embregerezh e lec'h he doa prientet e deskerezh he breou studi vicherel hag he bak micher e veze lavaret dezhi atav traoù a lake en arvar pas he barregezhioù labour met barregezhioù he c'horf. « Daoust ho peus forzh a-walc'h -e veze goulennet dezhi da skouer- evit dougen un toullerez hag ober toulloù e-barzh ur voger e-pad an holl devezh ? » «Se eo ar pezh resis am boa graet e-pad ma fevar bloavezh !» a lavar ar plac'h gant fulor.\nPeogwir ma ez eus tres sioul hag ambalc'h war Alexandra e c'hall mont da fuloriñ a—wechoù. Evel an devezh-mañ da skouer, e klas fizikel er skolaj, e-pad ur poelladenn tredan e oa bet lavaret dezhi gant ur paotr : ur plac'h out, ne teui ket a-benn d'ober. N'he doa ket ezhomm muioc'h Alexandra evit respont : «kat on penn-da-benn d'ober, gwelet a ri !». Deuet eo bet a-benn d'ober hag he c'halvidigezh e oa ganet er mare-mañ. Lakaet he deus ar mennoz da azviñ gant he c'helennerien hag he zud hadivizet he deus kregiñ he deskalerezh goude ar skolaj. En em gavet he deus, ar plac'h nemeti en he c'hlas, er CAF San Gregor hag a zo arbennik war micherioù saverezh. « Forzh penaos -a lavar hiriv- en em glevan gweloc'h gant ar baotred eget gant ar merc'hed abaoe atav. Forzh penaos e veze graet goap ouzhin gant ar re all met gouzout a raent pelec'h e oa ar bevennoù ha james e oant bet tremenet ganto !» Desket he deus buan e ret kemer e greñv da gentañ.\n« Er pellgomz e gred an dud on ar sekretourez »\nEstonnet eo he mignonezed gant he zibab. « Da gentañ e gavent se iskis met komprenet o deus. Koulskoude ne vez ket graet tamm ebet ar memestra egedon ganto. Hiriv e vez labouret er gwerzh pe er c'hozkor ganto, traoù e-mod-se ! »\nMa e vez soutenet Alexandra gant he zud abaoe ar penn kentañ ne vez ket gwelet mat gant he mamm-gozh hag he moereb. « N'eo ket a-feson evito – a soñj- Gweloc'h e vije bet din tremen ur bachelouriezh hollek hag ober studioù hir evit labourat en ur burev evel kasi ma holl familh. D'am soñj n'int ket a-du gant ma labour c'hoazh met bremañ e vez komzet diwar-benn traoù all pa emaomp asambles ! »\nDesket he deus Alexandra lakaat ar familh, ar mignoned en he zu ha kemer he c'hreñv er c'hlas. Bremañ e vez desket kemer he c'hreñv war ar pratikoù ganti. «Er pellgomz -a gont- e gred an dud on ar sekretourez.» Neuze, forzh penaos, pa e teu ar plac'h evit un disac'hañ eo estonnet an dud. «Lavaret e vez ganto eo abalamour d'am oad, kavout a reont on yaouank tre -a lavar hep bezañ hegredik- Met tremen a ra mat a-benn-a-fin.» Ha ma e vez galvet kentoc'h evit disac'hañ pe servijoù bihan, pergen gant tud kozh, gouzout a ra ivez eo e-mod-se e vez anavezet an dud hag e vez kavet goude al labourioù pouezusoc'h.\n«N'en em ran ket poan muioc'h eget unan bennak all»\n«Digevatalded eo un dra ne reuzan ket» a lavar c'hoazh Alexandra ha ne gompren ket «perak e vefe d'ar merc'hed d'ober war-dro labour an ti hag ar vugale.» Gwir eo skouer he familh en deus desket dezhi a c'hall an traoù bezañ disheñvel. «Mammig a zo skoazellerez-prederier ha tadig a labour en ti-Post. Bemdez e veze echuet e labour da beder eur gantañ ha dont a rae d'ar skol da glask ac'hanomp, ober a rae war-dro ac'hanomp hag e gegine evideomp d'an noz. Martese eo peogwir em eus bevet er c'henarroud-mañ ne reuzan ket an diforzh. Memes em remziad e chom paotred machoour tre! Ret eo lakaat an traoù da cheñch; deomp-ni da lavar ne ket peogwir omp merc'hed n'hon eus ket ken barregezhioù hag ar baotred!"\nKendrec'het eo Alexandra gant se ha prouvet e vez bemdez ganti en he labour. Koulskoude e chom atav termenoù dezhi. N'eo ket he fazi. «Skañvoc'h eo ar benvegoù eget a-raok ha kavet e vez brasentez disheñvel evit an turkezioù; ret eo just dibab an hini a zo gweloc'h en dorn pe evit forzh an arzorn. N'en em ran ket poan muioc'h eget unan bennak all -a lavar- hag ar wezh diwezhañ em eus sentet ma zermenoù e oa peogwir e oa re bounner an dommerez. Memes ur paotr ne vije ket kat da gemer se e-unan!»\nAn dra komplikedoc'h evit ar plac'h youank hag a zo kentoc'h bihan ha moan eo gwiskañ he zilhad- labour. «An dilhad-labour a zo atav re vras -a lavar en ur c'hoarzin- ha pa e vez kavet ar brasentez mat eo ret memestra lakaat ur gouriz. Met ar botoù a zo ar pezh diaesoc'h: klompliket eo kavout ur brasentez 36/37!»\nLe même article en français : ici\nE brezhoneg Contribution Discriminations Danse Handicap Musique Sexisme Economie Turquie Habitat Homophobie Viol Transidentité Homme Université Stéréotypes Europe Médias Photo Matrimoine


Pajenn:Juluen - Evel ma pardonomp.djvu/16 - Wikimammenn\nPajenn:Juluen - Evel ma pardonomp.djvu/16\nbennak mont da welout e pelec’h ez’ int manet... Red eo mont... n’eus ket da lavarout nann... »\nMet piou a yeje ! Den ne lavare : « Me’ c’3iay »...0, gaou a larfen, ma rofen d’eoch da gredi, e oant, holl, tud aônik... Ne oant ket, pell ac’hano ! Met ken trempet e oant bet holl, gant ar glao... hag ar yenienn en doa ken kroget en o izili, ma oant holl prest da vervel gant ar riou.\nYANN, o kaout hir ar gaoz\nHa neuze, Soéz ? Hastit buan !... hastit buan !...\nSOEZ, a zebr Ioaiadou, eur wecli an amzer\nHaneuze!?... Ac’hanta, ya !... Gortoz, eur pennadig, yann ! Moarvat, ne dan ket da vouga, gant ma skudellad soub, evit ober plijadur d’it... Neuze ’ta YannGerdu, da dad koz, a savas e vouez, hag a lavaras evel-hen : « Alo, pôtred p’ eman d’ober eman dober... ha dioustu... ha n’eo ket warc’hoaz... Hag hen, en e vag... ar gwella hini a oa anezo... lemm he fenn arôk, ma troc’he an taoliou, evel netra... ha, gantan, daou pe tri besketaer ail, goude beza kemeret peb a hanter-porsion... Ne oa ket re evit tomma d’ezo, eun tammig.\nNann ! Nann l Soéz... ha neuze, gounezet mat o doa o zakeun... Hag o dije bet, evid eur wech, eur banac’hig e-tu-hont d’o cliont, ne oa mann da lavarout !\nNann, ’velkent, memez-tra ! Môn !... Ha setu, eun eur bennak goude, pe war dro, distro ar bôtred... bag Pôtr Fantig a oa bet savetaet ha feement hini a oa en he bourz. E tu all da Weltaz he devoa renket eoria. Hag int holl ?\nd’ar gêr, da glask o c’hoan... ne oa ket re abret.\nHa lestr ar Hollandiz ?...\nArsa ! ma mabig, n’out ket evit gortoz !... N’omp ket bravoc’h, aman, eget er maez, erru an noz anezi... dindan an avel hag ar glao. Ar mor, ldevit, ne ra van ebet, o welout tud o kemer kement-se a boan, Pa vez fall ar mor en deve naon, peurvuia, ivez. Hag henvel ouz eur bleiz kounaret, ne glask nemet lonka. Bigi, gobïri, biskinennou, goelettinier, taer-gwerniou, mat e vezont holl d’ezan, ne sell ket ker berr-se, al loen azo anezan... Aclianta, a-boan ma oa da vag Pôtr Fontig beza erru er porz, ma n’ em gavas, hag hen berr warnan, letanant ar valtouterien, da lavarout ez oa eun taer-gwern hollandad, en argoll, war-zu ar Jentilez.\nAdtapet diwar « https://br.wikisource.org/w/index.php?title=Pajenn:Juluen_-_Evel_ma_pardonomp.djvu/16&oldid=129204 »


Luskad Rannvro Savoia - Wikipedia\nLuskad Rannvro Savoia\nLogo al Luskad Rannvro Savoie\nAl Luskad Rannvro Savoia (Galleg Mouvement Région Savoie) a zo ur strollad politikel a stourm evit krouidigezh ur rannvro velestradurel distag e Savoia. Krouet e voe e 1972 gant an diveliour Max Molliet, dre unaniezh Kelc'h an Annonciade hag Klub Savoiz Savoia.\nAdalek ma oa bet dilennet Benoît Bro d'ar burev politikel e miz Mae 1999 eo kevreet gant ar C'hevread Savoiat. Alen Favro a zo e penn bremañ ha difenn a ra an arpitaneg a zo ur darn bouezus eus ar sevenadur savoiat hervezañ.\nE 2007 he-deus kinniget 7 danvez-kannad d'an dilennadegoù lezenel met gounezet he-eus nebeutoc'h eget 0,1% ar mouezhioù.\nUnan eus izili diazezer eus Rannvroioù ha pobloù a-gengred hag eus Emglev Libr Europa eo.\nAdtapet diwar « https://br.wikipedia.org/w/index.php?title=Luskad_Rannvro_Savoia&oldid=1693794 »\nKemmoù diwezhañ degaset d'ar bajenn-mañ d'an 15 Meu 2016, da 21:47.


Search for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:John Brady) (KildareStreet.com)\nResults 1-20 of 833,366 for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:John Brady)\nSubscribe to an email alert for "section:" . (isset($hansardmajors[$1]["title"]) ? $hansardmajors[$z]["title"] : "$z") OR "section:" . (isset($hansardmajors[$1]["title"]) ? $hansardmajors[$z]["title"] : "$z") (speaker:Mick Barry OR speaker:John Brady)


Mindrailherez — Wikipedia\nSoudarded alaman oc'h adkargañ ur vindrailherez MG42\nMindrailherez a vez graet eus un arm emgefreek gant ur gambr o tegemer bolodoù treutoc'h evit an 20 milimetrad (reizhiad metrek pe .50 sistem imperial). An armoù dammheñvel met, o implij bolodoù tevoc'h a vez anvet kanolioù emgefreek.\nPal kentañ ar mindrailherezioù a zo da reiñ un tan galloudusoc'h ha pelloc'h evit an armoù hiniennel gant un niver a dennoù kalz uheloc'h hag hiroc'h.\nDonedigezh ar vindrailherez war an tachennoù-emgann a vez gwelet evel ur sin eus ar Reveulzi greantel o tont etrezek bed ar brezel.\nBezañ e voe ar Gatling ar c'hentañ mindrailherez. Hervez hec'h ijiner e c'helled ober labour hanter-kant fuzuilh ganti (gant 400 bolod tennet dre vunutenn, ha 1 200 bep munutenn d'an uhelañ met en un doare teorikel). Dav e oa d'ar servijer mindrailherez treiñ un dornigell evit tennañ gant ur Gatling.\nPeurliesañ e vez graet un diforc'h etre ur vindrailherez pounner (kavnez .30 pe uheloc'h) hag ar mindrailherezioù enep-troadegiezh. Evit ar re bounnerañ ez eo dav kaout daou pe dri den evit o implijout : unan evit tennañ ; un eil evit cheñch ar c'hanol goude ur mare (war un MG42, pep 10 000 bolod), hag a-wechoù, un trede den evit dougen ar bolodoù.\nAr vindrailherez Gatling\nMindrailherez Saint-Étienne doare 1907, Bro-C'hall.\nMindrailherez Maschinengewehr 08 implijet gant Alamagn e-pad ar C'hentañ brezel-bed\nLejionerien gant un Hotchkiss doare 1914 e Maroko e 1920\nMindrailherez rusian Maxim e 1930\nAdtapet diwar « http://br.wikipedia.org/w/index.php?title=Mindrailherez&oldid=1776911 »\nKemmoù diwezhañ degaset d'ar bajenn-mañ d'an 5 Kzu 2017, da 20:43.


Maketenn - Wikipedia\nMaketenn ar fuzeenn Ariane 5 e Kêr an Egor e Tolosa, skeul wirion.\nUr vaketenn, pe lunell, zo un doare da skeudenniñ, en un doare klok pe diglok, ur sistem pe un objed bennak (a zo anezhañ pe a fell d'an nen sevel), evit klask anezhañ, kadarnaat e dresoù pe gwiriañ hag-eñ ez aio mat en-dro. Gallout a ra bezañ savet c'hoazh evit c'hoari, ober un dastumadeg pe evit displegañ traoù d'an dud.\nGallout a ra bezañ savet e daou pe tri ment, diwar ur skeul resis, brasoc'h pe vihanoc'h diouzh an ezhommoù, gant ma vo aesoc'h gwelet ha daouarnañ. Gallout a ra chom difiñv pe bezañ gouest da fiñval (evel un oto pell-urzhiet).\nUn doare maketenn all eo ar patrom bihanaet, da lavaret eo un dastumad pezhioù evit adsevel er gêr un objed bennak (otoioù, bigi, kirri-nij...).\nAdtapet diwar « https://br.wikipedia.org/w/index.php?title=Maketenn&oldid=1878508 »\nKemmoù diwezhañ degaset d'ar bajenn-mañ d'an 11 Mez 2020, da 06:52.


Le Horla - Wikipedia\nLe Horla zo un danevell c'hallek a voliac'h gant ar skrivagner gall Guy de Maupassant e 1886. Astennet e voe en adembannadur 1887.\nAdemmbannet e voe bloaz goude, en 1887, en dastumad Le Horla.\nSkrivet eo e doare un deizlevr. Ur boud diwelus a vev diwar laezh ha dour ...\nGant an danevell-se e vefe bet levezonet Lovecraft pa skrivas "The Call of Cthulhu".\n1886 - Le Horla, e Gil Blas.\n1887 - Le Horla, en dastumad Le Horla embannet gant Paul Ollendorff.\n1979 - Le Horla, e Maupassant, Contes et Nouvelles, levrenn II, skrid notennet gant Louis Forestier, éditions Gallimard, Bibliothèque de la Pléiade.\n(fr) Ar skrid, hervez embannadur 1895 e ti Ollendorf.\nAdtapet diwar « https://br.wikipedia.org/w/index.php?title=Le_Horla&oldid=1847177 »


Buhez ar Zent. pages 203, 204. Encyclopédie Marikavel.\npages 203, 204\nWar-dro ter heur, d'ar gwener arôk Pask ar Judevien, e varve Jezuz-Krist war ar groaz, etre daou laer. Raktal, an heol a.guzas e sklerijen; an douar a grenas; ar reier a frailhas; pallen an Templ a rogas etre daou damm; tud varo a oe gwelet o sevel eus o beiou; ar re a oa e-tal ar c'hroaziou a grogas aon enne, o welet ar pez a dremene, hag a ziskennas en kêr. Ne chomas war ar mene nemet an Itron-Varia, Yan, an abostol, hag unanik bennak eus ar merc'hed a gare Jezuz.\nGiz Rom oa lezel ar re grusifiet ouz ar groug, d'al lapoused ha d'al loened goue da zibri. Grwelet e oa bet darn o chom betek tri devez stag ouz ar groaz, arôk mervel.\nO vezan ma oa amzer Fask o tigeri en abardê, ha ma ne oa ket dereat lezel korfou ar re gondaonet ouz ar groug, epad ar goueliou, enebourien Jezuz a yeas da gaout Pilat, da c'houlenn urz digantan da lakat peurlazan an tri grusifiet, abalamour d'o sebelian arôk an noz. Mall o devoa da welet êt, eus a zirak o daoulagad, skeud eun den a oa trec'h d'eze c'hoaz, zoken en e varo.\nPilat a gemennas eta d'ar zoudarded mont da derri divesker an tri a oa en kroaz, hag evelse en em gemerjod da beurachui an daou laer. Jezuz ne oa bue ebet ennan ken. Elec'h terri d'ean e izilli, ar pez a gave didalve ha divalo, ar zoudard Lonjin a zarc'haoas eun tol goaf gantan en e goste.\nEn doare-ze, hep gouzout d'ezan, e lake da zont da wir ar pez a oa bet merket diwar-benn Salver ar bed, pell bras a oa, : « Ne vije torret askorn ebet ennan. »\nAr galon eo skeuden ar garante. Jezuz-Krist, evit diskouez d'imp pegement e kare ac'hanomp, a falvezas gantan e vije digoret e Galon, ar Galon-ze a dride dija en kraou Bethleem, dre garante evidomp, a c'houzanvas poaniou ken garo en liorz Jetsemani, hag a c'hed, noz-de, ac'hanomp breman, war dôl ar Zakramant. Tostaomp eta hon c'halon skornet, ma teuio da domman diouz e hini tomm-bero.\nSellomp alïes ouz Kalon Jezuz; ar zell-ze a zigas sonj d'imp eus ar c'henteliou a zavas 'vit an dud, eus ar pedennou a reas evite d'e Dad, eus ar skoueriou kaer a roas endro d'ezan, eus ar zakramanchou, andoniou ar vue evit bon eneou; eus ar baradoz, rak treo int holl ha n'o deus gellet diwan nemet en e Galon-Zakr. Na pebez tôlen helavar eo Kalon Jezuz ! Sellomp alïes outi.\nJezuz a oa tremenet. Ar gouli grêt en e galon, didalve da welet, a dalvezo da Jezuz da ziskouez d'an dud betek pegeit eo êt egarante; digeri a ra dor ti ar garante. En em dennomp ennan eta; eno ema ar peuc'h, ar sklerder, ar zantelez, ha diwallomp da zerri anezan ken dre ar pec'hed !


Vassily Kandinsky - Wikipedia\nVassily Kandinsky (e ruseg : Василий Васильевич Кандинский) a zo ul livour rusian hag un damkanour arzoù, bet ganet e Moskov d'ar 4 a viz Kerzu 1866, marvet eo Neuilly-sur-Seine d'an 13 a viz Kerzu 1944.\nV. V. Kandinsky c. 1913\nKandinsky a oa mab ur marc’hadour Siberian. Pa oa yaouank-tre e kaozee rusianeg hag alamaneg. Studiañ a reas ar gwir e skol-veur Moskov. Ur wech echuet gant e studioù ez eas da Alamagn evit studiañ al liverezh. E 1896, ez eas da vMünchen evit studiañ er skol Aschbe. Eno e chomas betek 1898 ha war-lerc’h e akademiezh an Arzoù-Kaer (1900). Betek 1914 e livas Kandinsky damskeudennoù bihan ha fromus war ar prim, skeudennus-tre ha kinklus gant o livioù. Livañ a reas ivez oberoù awenet gant danevelloù divinerezh ha sujedoù marc’hegerezh an Arz nevez. E-pad ar bloavezhioù 1910, e veajas kalz hag e teuas en dro da vMoskov. Tra ma oa o labourat e Murnau e-kichen München, eus 1908 betek 1910 e tizoloas Kandinsky ur meizadur nevez eus ar spas hag al livioù. Krouiñ a reas neuze un doare nevez, frammet gant e livioù diwar ar framm, an taol-prim hag ar c’henaoz. E 1911 e kasas Kandinsky da benn e oberenn zifetis kentañ, embann a reas ul levr anvet Du spirituel dans l’art ha digeriñ a reas kevredigezh Der blau Reiter (ar marc'heger glas) gant F. Marc. Dont a reas en-dro da Voskov e-pad ar c’hentañ brezel bed. Eno e labouras evel kelenner. E 1921 ez eas en-dro da Alamagn evit labourat er Bauhaus. War-lerc’h ar c’hloazadur gant an nazied en em staliañ a reas e Pariz betek fin e vuhez.\nSans Titre (kentañ dourliverezh difetis, 1910, Pariz, mirdi broadel an Arz modern)\nL’Almanach du Cavalier Bleu (1911)\nLyrique (1911, Rotterdam, mirdi Boymans-Van Beuningen)\nImprovisation 19 (1911, München, Stadtische Galerie)\nTableau à l’arc noir (1912, Pariz, mirdi broadel an Arz modern)\nMoscou I (1916, Moskov, Galiri Tretiakov)\nComposition VIII (1923, New York, Guggenheim Museum)\nJaune, rouge, bleu (1925, Pariz, mirdi broadel an Arz modern)\nQuelques Cercles (1926, New York, Guggenheim Museum)\nEnsemble multicolore (1938, Pariz, mirdi broadel an Arz modern)\nBleu ciel (1940, Pariz, mirdi broadel an Arz modern)\nAdtapet diwar « https://br.wikipedia.org/w/index.php?title=Vassily_Kandinsky&oldid=1863953 »\nDernière modification le 22 Gen 2020, à 22:34\nKemmoù diwezhañ degaset d'ar bajenn-mañ d'an 22 Gen 2020, da 22:34.


Pajenn:Caer - Pevar Aviel.djvu/78 - Wikimammenn\nPajenn:Caer - Pevar Aviel.djvu/78\nrisianed a iun aliez hag a ra pedennou, hag ho re-c’houi a zreb hag a ev, e leac’h iun ? » Jesus a lavaras d’ezho : « Daoust hag e c’hellit ober da vignoned an den nevez-dimezet iun hag en em c’hlac’hari keit ha ma chom gantho, keit ha ma chom gant an dud Mab Doue hen deus kemeret ho ouenn ? Epad ma chom gantho an den nevez ne c’hellont ket iun. Dont a reio deveziou ma vezo tennet digantho : en deveziou-ze e iunint. »\nLavaret a rea ive d’ezho an henveledigez-man : « Nicun ne c’hri ouz eur vantel goz eur pez dioc’h eur viskamant nevez ; a hent all, an hini nevez a zo freget ; ar pez nevez n’en em c’hra ket dioc’h ar viskamant coz, a zistag eun tamm diouthan, hag ar rog a zo brassoc’h. (Ne c’heller ket staga deveriou ar religion nevez ouz religion goz ar Jusevien a heulie c’hoaz an diskiblien). Den kenneubeut ne lakaa guin nevez e sier-guin great gant ler hag a zo coz ; a hent all, ar guin nevez a freuzo ar zier guin, hag e scuillo, hag ar zier a vezo collet. Mes ar guin nevez a ranker da lakaat e sier nevez, ha neuze e vezont miret ho daou. Ar religion nevez a vezo heuillet gant tud renevezet gant ar Spered-Santel . Pa vez evet guin coz, ne c’hoantaer ket guin nevez dioc’htu ; rag lavaret a rer : an hini coz ar guella. Lezen an Aviel n’hen deus ket bet amzer c’hoaz da ziscuez eo guelloc’h eged lezen Moyses ; da c’hortoz n’eo ket difennet derc’hel d’ar religion goz.\n↑ S. Hiler, ap. Fillion, in Mat. IX, 17.\nAdtapet diwar « https://br.wikisource.org/w/index.php?title=Pajenn:Caer_-_Pevar_Aviel.djvu/78&oldid=168867 »\nKemmoù diwezhañ degaset d'ar bajenn-mañ d'an 16 C'hwe 2021, da 11:49.


Luz Pozo Garza - Wikipedia\nLuz Povo Garza, e 2013\nLuz Pozo Garza (Ribadeo, 21 Gouere 1922 – A Coruña, 20 Ebrel 2020) a oa ur skrivagnerez hag ur varzhez eus Galiza.\nPa oa pevarzek vloaz, da vare Brezel diabarzh Spagn, ez eas he familh da chom da Lugo, ha goude se da Larache, e Maroko spagnol. Pa zistroas da C'haliza, e 1940, en em stalias e Viveiro. Studioù sonerezh a reas Luz, ha studioù war ar yezhoniezh romanek. Labourat a reas evel kelennerez kastilhaneg en ur skol eil derez e meur a lec'h (Corcubión, A Coruña, Vigo, Nigrán), betek ma'z eas e retred e 1987. Etre 1975 ha 1976 e voe unan eus kenrenerien ar gelaouenn lennegel Nordés.\nKregiñ a reas da skrivañ barzhonegoù e kastilhaneg, met tamm-ha-tamm e skrivas, muioc'h-mui, e galizeg.\nAdalek 1996 e voe ezel eus ar Real Academia Galega (akademiezh roueel Galiza), hag he sekretourez zoken eus 1997 da 2001. E 2007 e voe kinniget hec'h anv gant Kevredigezh ar skrivagnerien c'halizek evit Priz Nobel al Lennegezh. He barzhonegoù zo bet troet e meur a yezh, e kastilhaneg, portugaleg, katalaneg, galleg, saozneg, alamaneg, hungareg, ruseg ha japaneg.\nAdtapet diwar « https://br.wikipedia.org/w/index.php?title=Luz_Pozo_Garza&oldid=1874762 »\nKemmoù diwezhañ degaset d'ar bajenn-mañ d'an 12 Mae 2020, da 10:36.


Pajenn:Le Clerc - Ma beaj Jeruzalem, 1902.djvu/47 - Wikimammenn\nPajenn:Le Clerc - Ma beaj Jeruzalem, 1902.djvu/47\n’ve eun offiser leal ha gwiziek. Mes c’hoant d’ean da zerviji eur mestr brasoc’h c’hoaz, an Autro Doue, en em oestlaz d’ean, ’vel manac’h, ’barz Urz an Assomption, a oa neuze neve zavet. Hag aboue nan euz ket kollet e amzer. Heñ ’zo bet ambrouger evit kas beb bla euz Frans da Jeruzalem pelerined dre gantcho ha bete dre viliero ; ouspenn ugent gwech eo bet wardro gante.\nHeñ ive an euz bet ar boan hag an enor da zevel gazeten Ar Groaz, he deuz graet beteg-hen kement a vad e-touez ar Fransizien, hag a dalc’h c’hoaz d’ober d’ê kalz a vad, goude koulskoude na ’man ken etre e zaouarn. Goasket hep gwir gant ar gouarnamant, mar-\nAdtapet diwar « https://br.wikisource.org/w/index.php?title=Pajenn:Le_Clerc_-_Ma_beaj_Jeruzalem,_1902.djvu/47&oldid=104363 »\nKemmoù diwezhañ degaset d'ar bajenn-mañ d'an 17 Gou 2017, da 12:55.


(Adkaset eus Kaozeal:Hegoalde)\nWar a welan e lakaer un diforc'h ar wikipedia euskarek etre eu:Hegoalde ha eu:Hego Euskal Herria diouzh un tu hag etre eu:Iparralde ha eu:Ipar Euskal Herria diouzh an tu all. A-hendall e vefe mat, marteze, menegiñ an diforc'h politikel a gaver alies etre implij an eil stummoù hag ar re all (par d'an diforc'h-implij etre "Euskadi" hag "Euskal Herria"). N'eus, me 'gav din eo ar stummoù "Iparralde" hag "Hegoalde" ar re implijetañ/brudetañ evit envel bep ur pennad hollek diwar o fenn (da lâret eo hep diforc'hañ etre "Hegoalde" ha "Hego Euskal HErria". A galon, Neal (Kaozeal) 6 Gwe 2009 da 08:30 (UTC)[respont]\nNe lakaer kemm ebet. Lenn mat.Bianchi-Bihan 6 Gwe 2009 da 08:43 (UTC)[respont]\nA-du gant Neal, un diforc'h zo, implijout un eil tro-lavar pe eben n'eo ket neptu deus ar pezh a sell ouzh ar politikerezh, evel gant Euskadi hag Euskal Herria. Ma ne zibabomp ket ober gant pep ger e bajennad, ar gwelañ vefe moarvat ober gant Iparralde hag Hegoalde evit an titloù. A galon. --Arko 6 Gwe 2009 da 10:03 (UTC)[respont]\nUr c'hemm a lakaer dre ar fed ma gaver pennadoù disheñvel ha n'eo ket adkasoù nemetken... Diouzh an tu all, d'am soñj n'eo ket gwall boellek ober gant "Ipar Euskal Herria" evit titl ur pennad pennañ (kaset diwar "Iparalde") diouzh un tu met gant "Hegoalde" (adkas ebet diwar "Hego Euskal Herria") diouzh an tu all. E Stad Spagn d'an nbeutañ e tiforc'her etre "Euskadi" (anv ofisiel) hag "Euskal Herri" (implijet gant HB, h.a.) hag ivez "Euzkadi" implijet gant PNV/EAJ... D'am soñj e kaver an hevelep diforc'h etre "Hegoalde" hag "Hego Euskal Herria" ivez... Neal (Kaozeal) 6 Gwe 2009 da 10:20 (UTC)[respont]\nPajennoù digejañ eo ar pennadoù "Hegoalde" en euskareg, dibabet gante ober gant "Hego Euskal Herria" evit ar pennad pennañ. Un dibab politikel an hini eo. N'on ket a-enep sevel a-du gnt an dibab politikel-se, met ret e vefe sklaeraat ar fed m'ez eo anezhañ un dibab politikel d'am soñj, dreist-holl m'eo anezhañ ar stumm nebeutañ implijet/anavezet e yezhoù estreget an euskareg d'am soñj-me ivez. --Neal (Kaozeal) 6 Gwe 2009 da 10:24 (UTC)[respont]\nKantadoù ha kantadoù liammoù Iparralde a zo a-hed ar pajennoù (evit pajennoù ar c'humunioù, ar c'hantonioù paneveken), pa zlefen kas da Ipar Euskal Herria, ar memes tra evit Hegoalde hag Hego Euskal Herria. Ha talvoudus eo digemmañ ha kaout 4 fajenn e-lec'h 2, ha kaout rouestl liammoù forzh pegement? N'on ket sur.--Trec'hlid mitonet (kaozeal) 28 C'hwe 2014 da 11:36 (UTC)[respont]


Sozialdemokratische Partei Deutschlands — Wikipedia\nGoude ar brezel e voe adsavet SPD e kement tachenn aloubiñ a oa. En dachenn soviedel (hag a zeufe da vezañ DDR) e kendeuzas gant KPD ha savet e voe neuze SED (Sozialistische Einheitspartei Deutschlands, strollad sokialour unvan Alamagn). Ul lodenn vras eus izili tu sokial-demokrat ar strollad en DDR a voe heskinet gant gouarnamant DDR hag a oa dindan levezoù politikerezh Stalin. Da-geñver kendalc'h SPD e Bad Godesbger e 1959 e voe degaset kemmoù da brogramm ar strollad, ha degemerete voe an armerzh marc'had gant SPD. E 1966 e kemeras perzh izili SPD en ur gouarnamant an unvaniezh, kaset gant ar c'hañseller Kurt Georg Kiesinger (CDU), hag enañ izili eus CDU hag eus CSU. Goude dilennadeg ar gannaded e 1969 e cheñchas an traoù, hag e voe izili eus SPD ha re eus FDP er gouarnamant. Ar c'hañseller Willy Brandt (SPD) a glaskas gwellaat an darempredoù etre Alamagn ha broioù bloc'had ar reter (Ostpolitik), ar pezh a zisplijas kalz d'ar virourien . War e lerc'h e teuas ar c'hañseller Helmut Schmidt a gasas ar gouarnamant betek 1982, pa zivizas izili FDP cheñch tu. En tu-enep en em gavas neuze SPD. E 1983 e tapas kaout Die Grünen dileuridi er Bundestag evit ar wech kentañ. Neuz e voe posupl krouiñ emglevioù e tu-kleiz ar c'hreiz (Willy Brandt).\nJohannes Rau, interim, (1993)\nSigmar Gabriel (2009- )\nAdtapet diwar « https://br.bywiki.com/w/index.php?title=Sozialdemokratische_Partei_Deutschlands&oldid=1636402 »


Staj disentiñ : Penaos stourm evit ar brezhoneg ? D’ar 1añ a viz Du\nDiwan lakaet diaes, kevratoù CAE-CUI en arvar e bed ar sevenadur hag ar Brezhoneg, anv Fañch difennet, re nebeut a draoù graet gant ar strollegezhioù lec’hel evit ar brezhoneg, ar yezh lakaet a-gostez war hentoù-tizh ar Stad… Trawalc’h ! Ha c’hoant ‘p eus stourm evit hor yezh ? Kinnig a ra strollad Ai’ta ! ostilhoù […]\nMacron : Ankoù ar Brezhoneg ?\nEmgav d’ar Sadorn 9 a viz Gwengolo da 11 eur dirak burev kannad Richard Ferrand e Kastellin Diwan lakaet diaes, anv Fañch difennet, brezhoneg lakaet a-gostez el lec’hioù foran : Daoust hag e vo Macron touller bez ar Brezhoneg ? Ur sizhunvezh goude an distro-skol eo start mont en-dro kalz skolioù Diwan c’hoazh abalamour d’an diviz kemeret […]\nRespont ebet digant ar Stad : kenderc’hel a ra Ai’ta! da zistaliañ panelloù an hentoù-tizh\nD’an 21 a viz Gouere paseet en doa adkroget strollad Ai’ta! gant an distaliañ panelloù war an hentoù-tizh e Breizh o welet ne groge ket ar Stad hag an DIRO gant ar staliañ panelloù divyezhek war an hentoù-se. Un emglev a zo bet sinet etre rannvro Breizh hag ar Stad e miz Here 2015 lec’h […]\nPanelloù distaliet war an hentoù-tizh : ur respont da zismegañs ar Stad\nSinet e oa bet ur c’henemglev ispisial etre ar Stad hag ar Rannvro diwar-benn yezhoù Breizh “Kendivizad a-ziforc’h evit treuzkas yezhoù Breizh ha diorren an implij anezho er vuhez pemdez” e Miz Here 2015. Raktreset eo ennañ e vefe staliet panelloù divyezhek war vord an hentoù-Stad evel ma vez graet abaoe 30 vloaz gant meur […]\nN’eo ket gant strollad Ai’ta! ez eus bet livajet panelloù Teiz-Noaloù, pa n’eo ket doareoù ober ar strollad, met n’omp ket souezhet ec’h errufe skuizh tud zo gant dismegañs ar maer evit hor yezh, eñ besprezidant kentañ tolpad kumunioù nevez Gwened war an dro. Ar gumun kentañ o lemel e anv eus karta Ya d’ar […]


Kiwano - Cucumis metuliferus - Botanix – Ur gelaouenn diwar-benn ar plant\nUr wezh debret ar frouezh e c'hall o c'hlos talvezout da volennoù kinklus. An had a c'haller sec'hañ, plantañ, hag evel-se e c'haller klask gounit ar c'h-kiwano er gêr. Aes eo, rak ar c'h-kiwano a gresko e-lec'h ma kresk ar c'hokombrez. Ul lianenn vloaziek ez eus eus ar c'h-kiwano, a gresk buan evel ar c'hourjetez, hag a rank bezañ krennet start. Heñvel eo an delioù kreoñeg ouzh re ar c'hourjetez, ha pollenizet e vez ar bleunioùigoù 3 mm hed er memes doare evel ar c'hokombrez. Arabat d'ar frouezh stokañ en douar, rak breinañ a rafent a-hend-all. Mat eo d'ar c'h-kiwano un temperadur war-dro 25°C, da lavaret eo an hini a vez en tier-gwer evit gounit kokombrez pe avaloù-sukrin. Ne harz ket ar plant-mañ ouzh ar rev. M'emaoc'h o chom e broioù yen e vo ret deoc'h gortoz diwezh an amzervezh yen a-raok plantañ ar c'h-kiwano en douar.\n««« Pennad kent: Anonez-Spagn (Annona cherimola) Pennad war-lerc'h: Balan-India Pongamia pinnata »»»


An arc'hant e Diwan.\nPetra 'vez graet gantañ ?\nAbaoe he derou ez eo Diwan un dae ha kalz a vretoned o deus divizet e gas da benn asambles : ober ar pezh he dije ranket ar Stad ober abaoe 100 vloaz evit ar brezhoneg. Staliañ ar sistem desevel en hor yezh evel ma vez graet evit pep yezh, stummañ ar vistri, digeriñ skolioù, sevel dafar kelenn, arc'hantaouiñ ar c'hlask war ar yezhoù, h.a .... Da gentañ hep skoazell bublik, he deus Diwan unanet ar youloù-se, goulennet arc'hant; deuet eo a-benn da vevañ. Hiziv, daoust d'ar stad kemer ul lodenn eus ar garg, ne c'hell ket Diwan bevañ hep skoazell arc'hant : ne c'houl ket an Deskadurezh Stad klevet eus digeriñ skolioù nevez, arc'hantaouiñ postoù sturiañ, -merañ, -krouiñ dafar pedagogel. Se zo kaoz e vez kaset bep miz o skoazell gant meur a viliad tud evit harpañ Diwan.\nReiñ arc'hant da z/Diwan ha tailhoù.\nN'eo ket barrek Diwan evit resev an taos-deskargiñ, profiñ-arc'hant pe paeronañ ur gevredigezh mat d'an holl a zo an doareoù nemeto a zere outi. an embregerezhioù, ganto gounidoù, a zo aotret da reiñ betek 2,25% eus sifr e aferioù da z/Diwan. Da dennañ eo ar sammad-se diouzh ar gounid dindan tailhoù an embregerezh. Un digresk a 50 % eus an tailh eo posupl kaout ma ne 'z a ket en tu all da 6 % eus ar c'horvoder dindan tailhoù.\nDoareoù all da skoazellañ Diwan.\nPouezet 'vez gant Diwan, evel-just, war an treuzvankadennoù miziek ma oa aet (ha ma 'z aio c'hoazh) Diwan war-raok ganto, e penn kentañ-tout, dre o c'hementad hag o ingalded. Skoazellañ a reot Diwan ivez dre reiñ dezhi anvioù ha chomlec'hioù tud, aozadurioù pe embregerezhioù a c'hallfe degas o harp. Hag evel-just, c'hwi 'vo kannaded wellañ Diwan. Plijout a ra ho skol deoc'h, komzit anezhi en-dro deoc'h. Roit da vurev an AEP anvioù ar familhoù anavezet ganeoc'h hag a c'hallfe bezañ dedennet. Tu 'vo da gas ur baperenn-vruderezh dezho, pe pediñ anezho evit an " dorioù digor " pe da zont da welet ar skol.


Chūbu | E skeud ar bleuñv kerez\nDevezh e Nagoya\n20 Gwe 2014 Ober un evezhiadenn\nby dervnewg in Karned beaj Tikedennoù:Chūbu, Chūō, Honshū, idol, Kantō, Meurgêr Chūkyō, Meurgêr Tōkyō, Nagoya, prefeti Aichi, Tōkai, Tōkyō\nDisadorn hon oa emgav da 9 eur evit mont da di-gar Kyoto. Digudenn omp erruet evit tapout tren dek eur a felle deomp tapout. Ha setu ni o vont davet Nagoya! Berr a-walc’h eo ar veaj (un hanter-eur bennak). Bet omp neuze da welet un templ bras a blije da E (chomet e oa e-pad ur pennad e Nagoya e-pad he beaj kentañ, pemp bloaz zo) : Ōsu Kannon. Ur strollad studierien n’eus lammet warnomp evit respont d’ur goulennaoueg evit gouzout perak e teue touristed da welet ar c’harter. Jentil ‘oant ha profet o deus deomp un origami, fentus ‘oa. Brav ‘oa an templ met iskis ‘oa ar pichoned e-leizh a oa e-kichen, un tamm spontus zoken. Tremenet omp goude dre straedoù goloet gant stalioù, en o-zouez ur stal “Alice” gant un nor izel tout da dremen, fentus e oa. Brav e oa ar stal (met ur gward n’eus difennet din kemer ur skeudenn!). E ha me hon eus kemeret peb a re bravigoù-skouarn. Bet omp o tebriñ en ur fast-food doare Yoshinoya bepred. Un tamm pounner ‘oa ar pred!\nBet omp da c’houde davet an Oasis 21 ur pezh kreizenn kenwerzh. Ur festival tro-dro da Hawaii a oa gant sonerezh ha dañs. E-kichen tour an tele hon eus gwelet ivez ur strollad idol : SKE 48 (Sakae 48). Ne oant ket 48 evel-just met fentus ‘oa ha dic’hortoz!\nPourmenet omp c’hoazh un tamm e stalioù levrioù a-raok mont d’an ti-gar en-dro da gemer hon seier ha da vont en tren. Hir a-walc’h e oa ar veaj ar wech-mañ. Erruet omp e Tokyo neuze, kollet un tamm gant ar morad a dud, ur familh n’eus bet c’hoant sikour ac’hanomp met ne glaskemp ket omp hent kement-se, just badaouet gant an dud…\nMa, deuet omp a-benn da vont betek Suitengūmae ha bet en hol letioù (ma hini a zo Hokke Inn Nihonbashi). Goude bezañ bet graet an check-in on bet o prenañ traoùigoù da zebriñ el Lawson nesañ. Gwall skuizh e oan forzh penaos. Erruet ‘oa mat ma malizenn (bet kaset er gambr dija!) ha setu me staliet evit ouzhpenn ur sizhun! Un tamm cheuc’h eo an ostaleri me gav, n’eo ket gwall vras ar gambr met bez ez eus kargerioù tredan, ur bern lugelloù, ur gibell, un tele, ur burev, ar rouedad dre LAN (ha wifi), un doare gourvez-vank, ur presyen, ur gitell… ! Un origami bihan hag anv ar plac’h kempenn ‘m eus ivez. Pezh a zo ‘m eus komprenet e oa ret paeañ ouzhpenn evit kannañ an dilhad (gant un servij pressing cheuc’h moarvat pa ‘m eus gwelet ar prizioù!) ha n’am boa ket komprenet an dra-se! Ma… Poent diskuizhañ bremañ! (22 612 paz)


Ioánnis Metaxás - Wikipedia\nIoannis Metaxas, e 1937\nIoánnis Metaxás (e gresianeg : Ιωάννης Μεταξάς), ganet d'an 12 a viz Ebrel 1871 ha marvet d'an 29 a viz Genver 1941, a oa un ofiser hag ur politiker eus Gres. Kentañ Ministr Rouantelezh Gres e voe adalek 1936 betek e varv, da vare un diktatouriezh anvet "Renad ar 4 a viz Eost". Ren a reas ar vro hervez ar vonreizh e-pad mizioù kentañ e respet, hag evel un diktatour da c'houde. D'an 28 a viz Here 1940 e nac'has kodianañ gant Italia Mussolini, ar pezh gasas d'ar brezel etre Gres hag Italia.\nAwenet e voe renad Metaxas gant faskouriezh Benito Mussolini. Amsklaer e oa ideologiezh e renad ; anv a veze graet gantañ eus un "Trede Sevenadur Hellazat", ur meizad hag a vije bet par da zaou vare all eus istor ar vro, Gres an Henamzer pagan hag an Impalaeriezh vizantat kristen.\nKrouet e voe ur polis anvet Asfaleia (Ασφάλεια, "surentez"), war skouer ar Gestapo. Savet e voe ur strollad yaouankiz, Ethnikí Orgánosis Neoléas (EON), war skouer an Hitlerjugend nazi. Berzet e voe ar strolladoù politikel hag harzet e voe an dud a oa a-enep ar renad : tost da 15 000 den a voe harzet ha bac'het e-pad diktatouriezh Metaxás. Kresket ha modernaet e voe arme ar vro, gant skoazell an Trede Reich ivez.\nWar dachenn an aferioù diavaez e klaskas Metaxás chom neptu er bloavezhioù 1930, hanter-hent etre Breizh-Veur, ur galloud a bouez er Reter-Nesañ, hag Alamagn gant e renad nazi. E miz Here 1940 e voe taget Gres gant armeoù Italia, diazezet en Albania. Hogen arme Gres, modernaet gant Metaxás hag ar jeneral Aléxandros Papágos, a zeuas a-benn da ziarbenn an alouberien, d’o bountañ kuit ha da vont tre en Albania zoken.\nDaoust ma ne zeuas ket Metaxás a-benn da vezañ deuet-mat d’ar bobl evit keloù-se, e voe gwelet evel un haroz hag a oa deuet a-benn da vountañ un arme bras a alouberien er-maez. Derc’hel a reer da lidañ bep bloaz Epéteios tou Ochi ("deiz an nann"), d’an 28 a viz Here, e koun an deiz eus Here 1941 ma oa bet nac’het ultimatom Mussolini gant Metaxás. Hiziv e vez gwelet gant kalz a C'hresianed evel un diktatour, met evit lod e voe ur brogarour a zifennas ar vammvro.\nMervel a reas d’an 29 a viz Genver 1941, diwar gleñved moarvat, daoust ma voe ar vrud ivez e oa bet muntret gant spierien saoz. War e lerc’h ez eas Aléxandros Koryzís e penn ar vro. Dindan ren hennezh e voe aloubet Gres gant armeoù Italia hag Alamagn, deuet da sikour Mussolini, adalek miz Ebrel 1941.\nAdtapet diwar « https://br.wikipedia.org/w/index.php?title=Ioánnis_Metaxás&oldid=1832378 »\nKemmoù diwezhañ degaset d'ar bajenn-mañ d'an 28 Meu 2019, da 07:36.


Hanja (hangeul: 한자 |; hanja: 漢字) a zo anv koreanek ar sinalunioù. En un doare resisoc'h e ra dave an termen-mañ d'ar sinalunioù bet kemeret diwar ar sinaeg evit skrivañ ar c'horeaneg.\nAn darn vrasañ eus an hanja implijet e koreaneg a zo peuzheñvel d'ar re implijet evit skrivañ ar sinaeg, met en o zouez e vez kavet un nebeud hanja all heñvel eus lod kavet e japaneg (kanji) ha lod all en vezont implijet nemet e koreaneg, da skouer 畓 (non dap: "rizeg"; hangeul: 논 답).\n2 Eumhun (ster ha son)\n3 En deskadurezh\nDegouezhet a reas ar sinalunioù e Gorea pa oa bet degaset eno ar voudaegezh o tont eus Sina.\nBetek ma oa bet krouet ar skritur lizherennek anvet hangeul gant ar Roue Sejong e oa ar sinalunioù pe hanja ar skritur nemetañ implijet evit ober diouzh ar c'horeaneg dre skrid betek ar XVvet kantved.\nEn oa nemet en XXvet kantved ma chomas a-sav an dud da skrivañ dreist-holl gant hanja en ur vont kentoc'h gant al lizherenneg hangeul.\nKenderc'hel a ra tud Su Korea da skrivañ o yezh gant hanja mesk-divesk gant lizherennoù hangeul, ez-ofisiel, avat, en vez ket implijet ken ar hanja e Republik Poblek Demokratel (pe Norzh Korea) abaoe 1949 .\nEumhun (ster ha son)Aozañ\nHiziv pa vez implijet hanja evit ober diouzh ar c'horeaneg dre skrid e vezont distaget hervez o son. Er geriadurioù, avat, e vez lakaet o ster da gentañ hag an doare d'o distagañ da heul. Eumhun (hangeul: 음훈; hanja: 音訓; diwar 音 "son" + 訓 "ster," "kelenn") e vez graet eus an doare d'ober-se.\nDa skouer, pa glasker ar hanja 愛 ur geriadur e kaver sarang ae (hangeul: 사랑 애), da lâret eo sarang eo ster ar sinalun-se hag a dalvez “karantez” hag distaget e vez ae.\nDesket e vez c'hoazh an hanja e skolioù Su Korea hag en holl e vez desket tro-dro da 1800 hanja da diwezh an eil drez.\nDaoust ha ma ne vezont ket implijet ken en Norzh ez-ofisiel e vez desket gant an dud er skolioù tro-dro da 600 hanja en holl war digarez e vezont implijet evit skrivañ ar c'horeaneg er Su hag ivez ar sinaeg hag ar japaneg.\nAdtapet diwar « https://br.wikipedia.org/w/index.php?title=Hanja&oldid=1856860 »\nKemm diwezhañ d'an 18 Du 2019 da 09:04\nKemmoù diwezhañ degaset d'ar bajenn-mañ d'an 18 Du 2019, da 09:04.


Augusta Hannover - Wikipedia\n(Adkaset eus Augusta Breizh-Veur)\nAugusta Frederica, pe Augusta Breizh-Veur pe Augusta von Hannover (1737-1813), a oa ur briñsez saoz.\nMerc'h-vihan e oa d'ar roue saoz George II, ha merc'h e oa da Frederick, priñs Kembre (mab henañ George II ha Caroline von Brandenburg-Ansbach) ha da Augusta von Sachsen-Gotha. C'hoar e oa d'ar roue George III.\nAugusta von Hannover, hervez ur poltred gant ul livour dianav e 1763\nAugusta gant he mab kentañ Karl Georg August, poltred gant Angelika Kauffmann, 1767; Royal Collection, Londrez\nGanet e oa e Palez St. James e Londrez. He zad e oa mab henañ ar roue George II, priñs Kembre, hag he mamm a oa ur briñsez alaman, Augusta von Sachsen-Gotha.\nDimezet e voe d'an dug alaman Karl Wilhelm Ferdinand von Braunschweig.\nSeizh bugel he doe . Hec'h eil merc'h Caroline von Braunschweig-Wolfenbüttel a zimezas d'he c'henderv, ar roue George IV, un dimeziñ a droas fall.\nEn 1806, pa voe diskleriet ar brezel gant Prusia da Vro-C'hall, ez eas an dug, da 71 bloaz, da gemer penn arme Prusia. Trec'h e voe ar C'hallaoued e emgann Iena, hag en deiz-se end-eeun e voe gloazet an dug en emgann Auerstaedt. Mervel a reas dindan miz. Ret e voe da Augusta tec'hel eus he falez distrujet en Altona, da repuiñ da Augustenborg, ur stad vihan e-kichen Jutland. Eno e veve e ti he nizez Louise Auguste Danmark, merc'h d'he c'hoar Carolina Matilde, betek an deiz ma voe pedet gant he breur, George III, da zont da chom da Vro-Saoz e miz Gwengolo 1807. Mont a reas da chom ur pennad gant he merc'h, priñsez Kembre. Prenañ a reas an ti e-kichen a voe anvet Brünswick House.\nMervel a eure en Brünswick House, en Blackheath, Greenwich, e 1813, da 75 bloaz. He merc'h a varvas un toullad bloavezhioù goude.\nSeizh bugel he doa bet:\nAugusta (1764-1788), a zimezas en 1780 da Frederig III, dug Wurtemberg\nKarl (1766-1806), a zimezas en 1790 da Frédérique van Orange-Nassau (1770-1819) (merc'h da Guillaume V van Orange-Nassau, stathouder ar Proviñsoù-Unanet)\nCaroline Amelie (1768-1821), a zimezas e 1795 da George IV (1762-1830), roue Breizh-Veur\nFriedrich Wilhelm (1771-1815), dug Braunschweig-Wolfenbüttel, Braunschweig-Bevern, Braunschweig-Danneburg, Braunschweig-Göttingen, Braunschweig-Salzderhelden ha Braunschweig-Osterode adal 1806 betek 1820, a zimezas en 1802 da [Maria Elisabeth Wilhelmine von Baden]] (1782-1808), merc'h da Karl Ludwig von Baden ha da Amalie von Hessen-Darmstadt ha c'hoar da impalaerez Rusia ha da rouanez Sveden; daou vab o doe, an eil e oa an dug Wilhelm von Braunschweig-Wolfenbüttel marvet en 1884, an hini diwezhañ eus ar skourr Braunschweig-Wolfenbüttel.\nAmelie (1772-1773), marvet da ur bloaz\nAdtapet diwar « https://br.wikipedia.org/w/index.php?title=Augusta_Hannover&oldid=1854166 »\nDernière modification le 5 Du 2019, à 15:59


Pajenn:Instructioneu santel ar er gurionnéeu principal ag er religion, 1790.djvu/126 - Wikimammenn\nPajenn:Instructioneu santel ar er gurionnéeu principal ag er religion, 1790.djvu/126\n2.° A pe chongeamb en hun nès méritét mad un dra-benac hun nès receuét mui eid er-ré-ral, hac é ma en Eutru-Doué déléour demb. En dén humbl é hanèu n'en dès nitra a vat hemb græce Doué, ha n’eèll a nehou é hunan méritein nitra. Én éffâed, n’en domb meid corrompl ha misèr, hemb boud capabl, èl ma lar S. Paul, d'obér ur chonge mad eid en Nean, ma ne za Doué d’hur secour dré é hræce.\n3.° A pe hum vantamb a avantageu n’hun nès quet, hac e fal demb ma vou credét en hun nès int. En dén humbl e guh peèllan ma heèll en donæzoneu en dès receuét guet Doué, ha n’ou disco meid a pe gommand er garanté. Ur vertu caër-è, é-mé S. Bernard, hum zisprisein veritablemant, ha boud istimét guet er-ré-ral : mæs un defaut méhus-è ehue hum istimein, ha bout veritablemant disprisét guet er-ré-ral. En nemb e hum istim un dra-benac, durand n'en dai nitra, e hum dromp, é-mé S. Paul ; rac én éffæd n’en dai nitra.\n4.° A pe hum gavamb mui eid er-ré-ral, ha ma tamb èl-ce d’ou disprisein ha d’obér goab a nehai. En dén humbl, sèl mui ma hum gonsidér, distérroh-distér en hum gav, ha muyoh-mui é histim er-ré-ral ; ha mar gùél un defaut-benac én é Nessan, ean e chonge quêntoh a lemel en treust ag é lagad ean, eid a lemel er beudrèn a lagad é Nessan. Allas, miserablèt ma homb ! Ni hun nès hun defauteu-ni ardran hur hain, ha defauteu er-ré-ral dirac-omb.\nAdtapet diwar « https://br.wikisource.org/w/index.php?title=Pajenn:Instructioneu_santel_ar_er_gurionnéeu_principal_ag_er_religion,_1790.djvu/126&oldid=128655 »


Emgav CGT - Diwan : frammañ ha kevratañ fonnusoc'h ar skolioù zo bet kaoz anezho.\nPublié le 21/09/12 15:37 -- mis à jour le 00/00/00 00:00\nD'ar Merc'her 19 a viz Gwengolo 2012 e oa bet ur strollad dileuridi ar KHL (CGT) – deskadurezh prevez, ennañ Pascale Pikol, sekretourez akademiezh, Olier Aofred, dileuriad sindikadel hag ar c'hoskor e Diwan, Bertrand Deléon, atebeg ar blein kentañ derez ha Fulup ar Braz, pennsekretour, o kaout pennrenerezh Diwan, dre e renerez, an Itron Anna-Vari Chapalain anezhi, e sez Diwan e Landerne.\nPelloc'h eget kinnig hon aozadur da geñver an emgav kentañ-se, en e ser degas soñj e oamp eno da zifenn ar c'hopridi, e oamp bet aet war ar c'hrafoù da-heul :\n-\tAr c'hevratañ er skolioù Diwan :\nMeur a viz zo e oa bet kemennet ganimp pegen souezhet e oamp pa vez lakaet kemm eus ur skol d'eben er C'hwec'hkorn. Evit gwir e c'hall skolioù hanternoz Euskadi tremen, dre genemglev, dindan gevrat e-korf bloaz pa vez ret da zDiwan gortoz pemp bloavezh da nebeutañ.\nBet e oamp bet e Bro Euskadi e miz Mezheven o eskemm war gement-mañ gant kamaraded an Ikastolaoù.\nLavaret splann eo bet gant Diwan e youl da ziluziañ ar gudenn-se pa'z int aet e darempred gant an den « e karg eus ar yezhoù rannvro » nevez degouezhet e Ministrerezh an Deskadurezh Stad.\nDiouzh he du e kaso ar KHL (CGT) ar gaoz war an diaezamant-se evit ar skolioù Diwan hag o gopridi gant rener gwazvod Vincent Peillon.\n-\tFrammañ rouedad Diwan :\nNec'het omp gant mererezh skolioù zo a vez lakaet diaes gant tud ar vugale pe izili zo er gevredigezh, hollc'halloudus anezho. Lakaet hon doa war-wel divizoù, bet kemeret hep na vije bet goulennet ali tud a vicher an deskadurezh, a sav ouzh surentez ar skolidi, a laka amzer-da-zont ar skolioù hag aozioù labour ar c'hopridi en arvar. Daoust bezañ a-du war krafoù zo e tleomp lavaret e chom disheñvel hor selloù war an traoù diouzh tu Diwan ha hini KHL (CGT) – deskadurezh prevez. A-zivout dezvad ar renerezed hag ar renerien ez a an Itron Anna-Vari Chapalain da gadarnaat eo dezho da verañ an impliji a wir prevez. A-hend-all hon doa lavaret pegen truezus eo o stummadur.\n-\tKevratañ ar skolaerien (lakaat lezenn koazhadur an implij diasur da dalvezout) :\nHervez renerez Diwan n'eus tamm teuliad ebet d'ober war e dro er bloaz-mañ. Hogen e chomimp war evezh evit respont da gement goulenn zo gant ar c'hopridi.\n-\tDezvadoù disheñvel d'an implijdi ankelenn e Diwan :\nLakaet hon doa ar gaoz war un dezvad unvan evit an holl implijidi.\nAn dileuridi CGT.


Ur c’helc’hlizher nevez diwar-benn kelenn ar yezhoù rannvro en Deskadurezh Stad a zo war ar stern. Er c’helc’h-lizher-mañ e vo ouzhpennet flamank-ar-c’hôrnog e roll ar yezhoù anavezet gant ar ministr. Pezh a dalv e c’hello ar mistri-skol aozañ kentelioù flamankeg er skolioù eus arondisamant Dunkerques hiviziken.\nPezh zo, ne vefe ket ar pikardeg er roll nevez, diouzh ar pezh a glever. Emañ Xavier Bertrand prezidant ar rannvro « Haut de France » (m’emañ ar Pikardi enni) o paouez skrivañ da Jean-Michel Blanquer evit ma vefe kemeret e kont ar pikardeg ha n’eo ket ar flamankeg nemetken. En e rannvro e vez komzet an div yezh.\nRoll ar yezhoù anavezet gant an Deskadurezh-Stad betek-henn : euskareg, brezhoneg, katalaneg, korseg, kreoleg, gallaoueg, okitaneg-yezh ok, yezhoù rannvroel eus Elzas, yezhoù rannvroel eus ar Broioù Mozelan, tahisianeg, yezhoù melanezian (drehu, nengone, païci, aïje), walizianeg ha futunieg.


Me hini eo… Pêr an Heñcher ! Me a zo chom e Berrien. Ober a ran gweladennoù henchet ha troiadoù dispar en Uhelgoad ha Menez Are… – Pierre le Guide… en Bretagne !\nMe hini eo… Pêr an Heñcher ! Me a zo chom e Berrien. Ober a ran gweladennoù henchet ha troiadoù dispar en Uhelgoad ha Menez Are…\nSetu fotoioù ma gweladennoù en Europa hag e Breizh abaoe Miz Evrel 2018…\nE ti an douristed / mirdi deus Douvres, Bro-saoz – Miz Ebrel 2018\nDegemer mat, Welcome e Dover… e Saozneg « indeed » !\nWar er porzh Boulogne gant studierien eus « Skol-veur Poblel »\nEN ANDALOUZIA GANT « GENATUR », UR GEVELOURI EKOLOGIEZH HA TOURISTEREZH, HAÑV 2019\nGwenodennoù-bale e fjords eus Norvegia, Miz Kerzu 2019


Lenn a ran: diwar ar ger "kead" deveret eus ar rakger ken- hag eus ar ger "oad". Neuze ne gomprenan ket : perak n'eo ket savet ar ger diwar kenoad, a zo er geriadurioù? Perak distresañ ar gerioù brezhonek? da virout a gompren ur ger a vije re aes a-hend-all? Bianchi-Bihan 2 Gwe 2009 da 05:57 (UTC)\nOpala: troet keadegezh da gevadegezh. Re vuan e ya emdroadur ar brezhoneg. Bianchi-Bihan 13 Gwe 2009 da 17:14 (UTC)\nUn den dianv en deus graet un adkas en abardevezh-mañ eus ar bajenn gozh betek an hini-mañ, displegañ ra ar cheñchamant anv marteze (n'am eus ket lennet ar penndad ha n'anavezan netra war an danvez, neuze n'on ket gouest da sikour muioc'h), digarez. A galon --Y-M D 13 Gwe 2009 da 17:21 (UTC)\nLenn a reer : Savet eo ar ger kevadegezh diwar ar ger kevad deveret eus ar rakger kev- hag eus ar ger oad, o talvezout er yezh pemdeziek « eus an hevelep oad » evit daou zen (alese kempred, eus an hevelep mare). Faltazi rik. Savet eo diwar ar ger kembraek cyfadeg ([]), hag a dalv eus ar memes mare, rak adeg a zo mare e kembraeg. Ha oad zo oed e kembraeg. Bianchi-Bihan (kaozeal) 10 Ebr 2017 da 05:07 (UTC)\nE pe c'heriadur e kaver ar ger kevad ? Bianchi-Bihan (kaozeal) 10 Ebr 2017 da 16:48 (UTC)\nKevadegezh zo re verr : kevadelegezhelegezh a vefe reishoc'h. Bianchi-Bihan (kaozeal) 10 Ebr 2017 da 18:25 (UTC)\nDistreiñ d'ar bajenn "Kevadegezh ha treadegezh".\nKemm diwezhañ d'an 10 Ebr 2017 da 18:27


Maria Francisca Benedita de Bragança - Wikipedia\nMaria Francisca Benedita de Bragança, pe Maria Francisca Benedita Ana Isabel Josefa Antónia Lourença Inácia Gertrudes Rita Joana Rosa de Bragança (Lisboa, 1746 — Lisboa, 1829) a oa un infantez portugalat. Hec'h anv Benedita zo dleet da anv ar pab Benead IV.\nMaria Francisca Benedita de Bragança, priñsez Beira ha Brazil.\nMerc'h e oa da José Iañ (1714-1777), Roue Portugal ha d'e bried Mariana Victoria Spagn. He c'hoar henañ Maria (1734-1816), a voe anvet da rouanez e 1777, pa varvas o zad.\nDesket e voe war ar sonerezh gant Davide Perez ha war al liverezh gant Domingos Sequeira: un daolenn graet ganti ha gant he c'hoar a c'haller gwelout er Basílica da Estrela, e Lisboa.\nD'an 21 a viz C'hwevrer 1777 e voe dimezet d'he niz José, Priñs Brazil, mab henañ he c'hoar. Pemzek vloaz e oa an ozhac'h yaouank, ha tregont vloaz e wreg. E miz Meurzh e varvas ar roue kozh hag anvet e voe Maria da rouanez, ha José da briñs pennhêr kurunenn Portugal, ha Benedicta da briñsez Brazil.\nBugel ebet ne voe en tiegezh. Div golladenn a reas María Benedicta en 1781 hag en 1786.\nMervel a reas ar priñs e 1788, da 27 vloaz, hep gwiskañ kurunenn ar vro. Koll he spered a reas ar rouanez, hag hec'h eil mab João a voe anvet da rejant. An intañvez Maria Francisca Benedita de Bragança ne glaskas ket addimeziñ.\nE 1808 ez eas da-heul an tiegezh d'an harlu da Vrazil. E 1816 e varvas ar rouanez Maria, hag anvet e voe he mab João da roue.\nMervel a reas Maria Francisca Benedita daou-ugent vloaz war-lerc'h he fried.\nAdtapet diwar « https://br.wikipedia.org/w/index.php?title=Maria_Francisca_Benedita_de_Bragança&oldid=1957984 »\nKemm diwezhañ d'an 15 C'hwe 2022 da 11:05


Francesco Cossiga (Sassari, 26 a viz Gouere 1928 – Roma, 17 a viz Eost 2010) a oa ur politikour italian, gwiraour ha kelenner. Eizhvet prezidant Republik Italia e voe, etre 1985 ha 1992. Senedour e voe goude-se.\nEus ar gostezenn Democrazia Cristiana e oa, met tomm e oa ivez ouzh emsav broadel Sardigna.\n↑ Er Sened en doa roet harp d'ur raktres lezenn evit emrenerezh Sardigna e 2006, DDL Costituzionale n. 352\nPajenn diwar-benn F. Cossiga e lec'hienn Sened Italia\nAdtapet diwar « https://br.wikipedia.org/w/index.php?title=Francesco_Cossiga&oldid=1627050 »\nKemmoù diwezhañ degaset d'ar bajenn-mañ d'an 11 Meu 2015, da 22:50.


An divyezhegezh a c’hall bezañ un hollad anadennoù a sell ouzh :\n· un den a oar div yezh ;\n· ur gumuniezh ma vez graet gant div yezh.\nAn divyezhegezh, ent teorikel, a dalvez gallout komz ha soñjal hep diaesterioù e div yezh ken resis ha ken resis evit pep hini anezho. An dud a zo anezho gwir divyezherien a vez intret ivez gant an daou sevenadur hep diforc’h ebet etrezo ha war an holl dachennoù. An divyezhegezh eo ar stumm eeunañ eus al liesyezhegezh, a eneber ouzh an unyezhegezh (komz ur yezh hepken).\nE-pad pell amzer e oa bet dibriziet an divyezhegezh ha roet ton d’an unyezhegezh, a oa an tu kreñv ganti (e Frañs hag er Stadoù-Unanet da skouer). Un toullad soñjoù a oa gant an dud a grede dezho en doa ar bugel nebeutoc’h a varregezh e pep hini eus an div yezh, en e yezh-vamm zoken. Ur c’hlasker amerikan en doa klasket prouiñ zoken ne oa ket ken « speredek » hag ar vugale unyezhek zoken. Rak priziet en doa barregezh bugale enbroidi a oa nevez-erruet er Stadoù-Unanet ha « muzuliet » en doa o barregezh e saozneg hepken, ur yezh hag e oa ar vugale dres oc’h ober anaoudegezh ganti.\nAbaoe ar mare-se ez eus tud a-leizh hag a zifenn an divyezhegezh. Rak diskouez a ra bezañ un diskoulm da gudenn steuziadur ar yezhoù. Gouzout a reer, evit gwir, ez eus 90 % eus ar yezhoù a zo en arvar bremañ da vont de get a-raok dibenn an XXIvet kanvted [daveenn ret]. Ur seurt dazont a vefe ur baouridigezh eus an denelezh evel n’eus ket bet morse en istor. Diazezañ an divyezhegezh er broioù ma’z eus yezhoù en arvar zo un doare da wareziñ ar glad yezhel a ginnig mont da get, pa’z eo lod eus glad sevenadurel an denelezh.\nEnseignement bilingue : un atout pour l'enfant !\nCliquez ici pour lancer la vidéo ...\nLe film Quand le bilinguisme ouvre des portes, réalisé par Anne Jochum et coproduit par Bretagne Culture Diversité / Sevenadurioù avec les productions Préparons demain et en partenariat avec Div Yezh, est en vente. Vous pouvez vous le procurer auprès de BCD / Sevenadurioù au prix de 12 € (ajouter 7 € de frais de port) uniquement pour les particuliers, pour cela contactez-nous. Pour les associations ou structures, contactez les productions Préparons demain.\nLe psycholinguiste, François Grosjean, nous apporte une précieuse lumière sur les nombreuses interrogations qui entourent la réalité des familles bilingues. Ses interventions, alternées avec celles du sociologue Ronan Le Coadic et de parents avec des profils et origines variés (turque, malgache, bretonne, portugaise…) nous permettent de pouvoir comprendre un peu mieux comment l’enfant s’organise pour gérer si bien ces différentes informations.\nAn divyezhegezh abred : pennad-kaoz gant Pascale PLANCHE\nPetra a dalvez an divyezhegezh ?\nBezañ divyezheger a dalvez kement ha bezañ gouest da ober ingal gant div yezh er vuhez pemdeziek. An divyezhegezh a dalvez ivez da envel gouested un den da ober gant div yezh gant un distagadur reizh a-walc’h, met n’eo ket peurvat dre ret, evit ma ne vefe ket skoilhoù a virfe a gompren mat ar pezh a zo lavaret, hag ivez gant gerioù ha frammoù yezhadur mestroniet mat, kement hag un unyezher eus an hevelep metoù sokial ha sevenadurel. Roet e oa bet an termenadur-se e 1990 gant Élisabeth Deshays (L'enfant bilingue : parler deux langues, une chance pour votre enfant* ; Laffont, 1970). Arabat eo ankounac’haat ober anv eus al live sevenadurel ha sokial rak al live yezh a c’hall bezañ disheñvel hervez an dud.\n*Ar bugel divyezhek : komz div yezh, ur chañs evit ho pugel.\nDaoust ha « gwelloc’h » e komzer an eil yezh eget eben evit kelo-se ?\nYa da, hag abalamour da se eo e vez « digempouez » an divyezegezh-se peurliesañ. Gwelet a reer en divyezhegezh, pe el liesyezhegezh, e vez mestroniet an div yezh en un doare disheñvel. Ha kement-se evit abegoù a bep seurt : abegoù anaoudel, mestroniet e vo gwelloc’h an eil yezh eget eben abalamour d’an doare ma ya anaoudegezh an den en-dro ; abegoù pleustrek dre ma vo implijet muioc’h an eil yezh eget eben gant an den ; abegoù brouerek, da lavaret eo santadurel ha luskedel, a c’hall ivez lakaat an den da vezañ plijet muioc’h gant an eil yezh pe gant eben.\nHa petra eo an divyezhegezh abred neuze ?\nMeur a seurt divyezhegezh zo. An divyezhegezh abred eo an hini ar muiañ lañsus da ziorren an divyezhegezh. Lakaat a reer kemm etre an divyezhegezh abred kempred, da lavaret eo ez eo bet savet an div yezh en ur ser gant ar bugel yaouank-flamm. Hag an divyezhegezh abred lerc’hiadek pa vez bet ar bugel dirak div yezh lerc’h-ouzh-lerc’h.\nEus divyezhegezh abred kempred emañ kont pa vez bet ganet ur bugel en ur metoù ma vez an tad hag ar vamm a orin disheñvel ha ma komzont div yezh d’ar bugel adal ma’z eo bet ganet. Ar bugel zo o vont da sevel an div yezh-se en ur ser, div “yezh-vamm” en deus neuze.\nGant an divyezhegezh abred lerc’hiadek, ar bugel yaouank zo bet ganet en ur metoù ma vez graet gant ur yezh hepken met abred-kenañ en do da zeskiñ un eil yezh peogwir o deus dibabet e dad hag e vamm skoliata anezhañ en ur metoù divyezhek pe peogwir emaint o’n em staliañ en ur vro m’he deus ar familh da zeskiñ ur yezh nevez.\nMod pe vod e ranker degas an eil yezh a-raok an oad a 5 bloaz evit ma c’hallimp komz eus un divyezhegezh abred\nDivyezhegezh : an deskadurezh prevez o sevel e grog - Breizh\nPoellgor akademiezh ar gelennadurezh katolik ha kerent skolidi Dihun Breizh o deus kensinet un emglev evit kas an hentad galleg-brezhoneg war-raok.\nDiwar ar 14 709 a skolidi diyezhek galleg-brezhoneg ez eus 4 824 bugel skoliataet er skolioù katolik, eus ar skol-vamm d’ar vachelouriezh. Evel-e eo deuet da vezañ an eil rouedad divyezhek, a-dreñv ar rouedad publik (6 260 skoliad) ha dirak Diwan (3 678 skoliad). Abaoe 1991, ar bloavezh ma oa bet digoret ar c’hlas kentañ, en em vod kerent skolidi an hentad e kevredigezhioù lec’hel, Dihun, hag en ur gevredigezh rannvroel gant al Liger-Atlantel e-barzh, Dihun Breizh hec’h anv.\nEr bloavezhioù diwezhañ-mañ ez eo bet luziet alies an darempredoù etre dileuridi ar gerent ha dileuridi an ensavadur (renerezhioù eskopti ar Gelennadurezh katolik) betek terriñ an divizoù e departamantoù zo, pe diwar-benn an dizemglevioù a oa etrezo war dachenn ar bedagogiezh.\nAr rendaeloù echuet da vat\nDiaesterioù eus an amzer dremenet int hiviziken, a lavarer eus an eil tu hag egile. Poellgor akademiezh ar Gelennadurezh katolik ha Dihun Breizh zo o paouez sinañ un emglev keveliñ. Drezañ, « ar Gelennadurezh katolik e Breizh a laka, e-barzh he folitikerezh deskadurezh, diorren ar yezhoù rannvroel », brezhoneg kerkoulz ha gallaoueg. Holl elfennoù ar gelennadurezh katolik, ar renerezhioù eskopti, Skol-veur gatolik ar C’hornôg, Ensavadur uhel stummañ ar gelennadurezh katolik (EUSGeK) hag ar c’hevredigezhioù kerent skolidi (APEL) zo bet lakaet da genlabourat evit prientiñ ar garta-se.\nMa ne anavez ar Gelennadurezh katolik ent-ofisiel nemet ur gevredigezh da zileuriañ holl gerent ar skolidi (APEL) e ro hiviziken da z-Dihun Breizh ur statud keveler da vat evit « aesaat diorroadur kelenn ar brezhoneg, kemer perzh e brudañ an hentadoù divyezhek ha kelaouiñ an dud evit tuta kelennerien ».\nJakez de Poulpiquet, besprezidant Dihun Breizh, evel Stéphane Gouraud, rener eskopti ar Mor-Bihan, prezidant bodad sturiañ ar yezhoù rannvroel, a zoug bri, int o-daou, d’« ar c’hendiviz seder ha yael » zo bet savet evel-se. Un emglev harpet gant ar Rannvro. « Un oadvezh nevez zo krog evit ar brezhoneg er gelennadurezh katolik », eme Lena Louarn, besprezidantez ar Rannvro karget eus ar yezhoù rannvroel. Goude ma oa bet digoret c’hwec’h klas ouzhpenn e miz Gwengolo (biskoazh kement-all !), emeur o studiañ teuliadoù nevez evit digeriñ klasoù all a-benn distro-skol 2013.\nL'aventure familiale du bilinguisme\nPlaquette d'informations sur les filières bilingues


Abadenn Reportajoù Keleier ar Vro : Manifestet vez e Brest de souten an Afghaniz\nUn ispisiri ispisial e Sant-Nigouden !\nFest-noz a oa disadorn da noz e bourk Sant-Nigouden ! Ur…\nWar heñtoù Breizh\nBetek an tri àrn ugent a viz Here emañ an diskouezadeg Â…\nSerret eo dorioù stad Francis Le Ble da gazetennerien France Bleu Breizh Izel\nAr sizhun dremenet 'oa bet difennet get implijidi Stade …\nUr stumamdur e brezhoneg evit ar re a labour a-barh an EHPADoù\nUr stummadur evit ar stummerion a oe hiriv e Karaez. A-h…\nUn atalier teatr b'an Alre. E brezhoneg !\nUn atalier c'hoariva e brezhoneg penn da benn. Setu ar p…\nAbadenn Reportajoù Keleier ar Vro - Pennad skignet d'ar 30.08.2021\nManifestet vez e Brest de souten an Afghaniz\nskeudenn gant ar Ouest-Frañs\nPennad-komz kaset da benn gant : Yuna Cojean\nKuitaet o deus soudarded ar Stadoù-Unanet diwezhañ tiriad bro Afghanistan e kreiz an noz (pe dec'h d'abardaez evit eur bro C'hall). 'N em gavout ra ar vro hep arme estren 24 eurvezh a-raog an dieizad fin a oa bet roet gant ar prezidant stadoù-unanad Joe Biden. Ugent vloaz 'zo, d'ar 7 a viz Hezhrev 2001 e oa deuet an nerzhoù armet amerikan e bro Afghanistan, dindan prezidantelezh Goeorge W Bush, pa oa bet nac'het gant an aotrouniezhioù taliban da gas dezho Oussama Ben Laden, e penn Al Gaida d'ar mare-se.\nUgent vloaz war lec'h eo 'n em gavet an dalibaned e penn ar vro en dro, Ha dibaoe pemzekteiz, dre ur pont nij, zo bet diblaset 123 000 (kant tri mil den war 'n ugent) e maez ar vro. N'o deus ket an holl sivilianed gellet mont kuit padal. War dro 200 familh afghanad bet sikouret broioù ar c'hornôg a chom en Afghanistan c'hoazh, en dañjer deus o buhez.\nOuzhpenn an Afghaniz bet sikouret bro C'hall pe ar Staduoù-Unanet a vo lakaet diaes gant ar ren nevez e plas sur-walc'h, hag a raio o soñj cheñch bro. Emmanuel Macron padal, prezidant bro C'hall, an oe diskleriet sklaer ne vefe ket laosket da zont tre an divroidi hep aotre ofisiel. Feuket gant ken nebeut a volontez kenskoazell, zo bet manifestet e bro C'hall dibaoe pemzekteiz, da souten pobl Afghanistan.\nSelaouomp ur vanifestourez e Brest.\nTroad : Ur pennad kaoz graet get Yuna Kojan. Met an argad-se a c'hoarvez pemp deiz goude ar gwalldaol graet gant ar stad islamek. Ur c'hant a dud zo bet lazhet blam d'an argad-se.


Buhez ar Sent/1894/Mathias - Wikimammenn\nBuhez ar Sent/1894/Mathias\n◄ Per Damian Mathias Tarez ►\nSant Mathias a ioa ganet e Bethleem, hag a oue skoliet mad enn he iaouankiz var ar Skritur Sakr. Heul a reaz hor Zalver epad ma prezege ann Aviel dre ar Judee, ha goude m’oa pignet Jezuz-Krist enn env, e oue choazet evit abostol e plas ann treitour Judas. Setu ama penaoz.\nGoude beza resevet ar Spered-Santel da zeiz ar Pantekost, ann Ebestel a ingalaz etrezho ann holl broiou a ioa anavezet d’ann ampoent, evit kaout peb hini he dachenn da brezeg ann Aviel. Sant Mathias en devoue ar Judee evit he lod, ha kerkent ec’h en em lakeaz da redet euz ann eil kear d’eben, euz ann eil karter d’egile. enn eur embann e peb leac’h oa Jezuz-Krist ar Mesias pe ar Zalver a c’hortozet abaoue keit amzer. Ne ehane da ziskouez ar virionez-ma d’ar Iuzevien dre desteniou sklear tennet euz ar Skritur Sakr, ha bez’en devoue ann eur da c’hounit eleiz anezho d’ar feiz kristen. Mes kalz re all ive a jomaz aheurtet enn ho dallentez, hag a glaske ober goasa a c’hellent d’ann abostol kalounek.\nAdtapet diwar « https://br.wikisource.org/w/index.php?title=Buhez_ar_Sent/1894/Mathias&oldid=23590 »


Journal de Renaud Camus, mercredi 2 janvier 2013\ncréée le jeudi 3 janvier 2013, 12 h 30\nmodifiée le lundi 30 septembre 2013, 19 h 25Mercredi 2 janvier 2013, onze heures et quart, le soir. Peut-être, après tout, la passion dominante de ma vie n’était-elle pas le plaisir, ni les paysages, ~~~ ~~~~~ ~~~~~~~ ~~~ ~~~~~~ ~~~ ~~~~~ ~~~ ~~~~, ~~~ ~~~~ ~~~~~~, ~~~ ~~~ vanité, ni le ~~~~~~ ~~~ ~~~~~ ~~~~~ ~~~~ ~~~~~~~, ~~~ ~~~ ~~~~~~~~~~ ~~~~~ ~~~~~~~~~~~ ~~~. ~~~~, ~~~ ~~’~~~~~~~, ~~~~~ ~~’~~~~~~~ ~~~ ~~’~~~~~~ ~~~ ~~’~~~~~~~. ~~~ ~~’~~~~ ~~~~~~~ ~~ ~~~~~~~~~~ ~~~~~~~~~ de le soupçonner ~~~~~ ~~~~ ~~~~~~-~~~ ~~~ ~~~~~~~~~~~~~~ ~~~~ ~~~~~~~~~~ ~~~~~~. ~~~ ~~~ ~~~~~ ~~~~ ~~~~~~ ~~’~~~~ ~~~~~ ~~~ ~~~~~~~~~~~~~ ~~~ ~~~~~~~ ~~~~~~~~, ~~~~~~ ~~~~~~~~~~ ~~~ ~~~~~~ ~~~~~, ~~~ ~~~~~~ générale, et, pour ~~~ ~~~~ ~~~~ ~~~ ~~~~, ~~ ~~~~ ~~~~~ ~~~~~ ~~~~~~~~~~ (~~~ ~~~, ~~~ ~~~ ~~~~~~~~~ ~~’~~~~ ~~~~~~ ~~~~ ~~~~~~~~~ ~~ ~~~ ~~~~~~ ~~~~~~~, ~~. ~~~~~ ~~~ ~~~, qui avait donné ~~’~~~~~~~~~~~ ~~~~~~~~~~…). ~~~, ~~~~~~~ ~~~~~~-~~~~~, ~~~~~~ ~~~~ ~~~ ~~~~~~ ~~~ ~~’~~~~~~~ ! ~~~ ~~’~~~~~~~ ~~~~~~~~~~~~ ~~~~ ~~’~~~ ~~~~~~~~ ~~~ ~~~~~~ ~~ ~~~~~~~ ~~~~ ~~’~~~~~~~ ~~~ ~~~~~~~~ ~~~~~~~~~~ ce sillon. Mais, ~~’~~~~ ~~~~~, ~~~ ~~’~~~~~~ ~~~~ ~~~~~ ~~~~~ ~~~~~~ ~~~~~ (~~~~~~~ ~~~~ ~~~~~-~~~~~~~~~~~ ~~~~ ~~~~~~~), ~~’~~~~~~ ~~~~~ ~~~ ~~~~~~~~~ ~~~~~~~~~ ~~~ ~~~~~~~~ ~~~ ~~~~ ~~~ ~~~ ~~~~~~~ ~~~~~~~~~~~~~ du mal dans ~~~ ~~~~~-~~~. ~~~ ~~~~~ ~~~~~~~~~~~, ~~~~~-~~~~~, ~~~ ~~~~~~~~ ~~~~~~~~, ~~~~~~~~~~, ~~~~~~~~~~~~~ ~~~ ~~’~~~ ~~~~~~, ~~~ ~~~ ~~’~~~ ~~~~~~~ ~~~~~~. ~~’~~~~~~~ ~~~~~~~~~~ ~~~~~~~ ~~~~~ ~~ ~~~~~ ~~~~~~~ ~~~~, n’ayant fait aucun ~~~~~~~ ~~~ ~~~~ ~~~~~~~~ ~~~~~ ~~~~~~~~ ~~~~~~, ~~~ ~~~ ~~~~~~~~~ ~~~ nonobstant.\nNous ~~’~~~ ~~~~~~~ ~~~~ ~~~~~ ~~ ~~~~~ ~~~. ~~~ ~~’~~~~ ~~~~ ~~~~~~~ ~~~ ~~~~~~~~~. ~~~~~ ~~~~~~~ deux jours résonne ~~~~~~~~~~~~~~~ ~~ ~~~~ ~~~~~~~~ ~~~ ~~~~~~ ~~~~~~~~~~ ~~~~, ~~~~ ~~~~ ~~~~~~~~~~~, ~~~~~~~~ ~~’~~~~~~~~ ~~’~~~ ~~~~~~~~. ~~~~ ~~~~~ ~~~~ ~~~~~, ~~~~~ ~~~~~ ~~~~ ~~~~~~, ~~’~~~~ ~~~ ~~~~~~~~ ~~~ dieu PayPal, divinité ~~~~~~~~~~ ~~~~~~ ~~~~~~~, ~~~~ ~~’~~~~~~~~ ~~~~ ~~~~~~~’~~~ ~~~~~ ~~~ ~~~~~~ ~~~~~~ ~~~ ~~~~~~~~~ ~~~~~~~~~ ~~~~~~, ~~~ ~~~~~ ~~~~~ (~~’~~~~ ~~’~~~~~~~~~~~ “~~~ ~~~~~~~~”), ~~~~~ ~~~~~~~~ ~~~ ~~~~~~~ ~~~ lecture sur ce ~~~~~~~~-~~~. ~~’~~~ ~~~~~~~~ ~~~~~ ~~~~ ~~~~~~~ ~~~~~~~~~ ~~~~~~~~~~, ~~ ~~~~~~~~~~, ~~~~~~~ ~~~~~~ ~~~~~~ ~~~ ~~~~~~~~~-~~~~~ ~~~~~~~. ~~’~~~~ ~~~ ~~~~ ~~~ ~~~~~~~~ ~~~ ~~~ ~~~~~ ~~~~~ ~~~~~~~, ~~~~~ le même journal.\nBien ~~~~~~~~ ~~~ ~~~~ ~~~~~~ ~~~~~~~~~ ~~~~ ~~~~ ~~~~~~~~~~ ~~~~~~~~~~~~ — ~~~~~~ ~~~ ~~~~~ ~~’~~~~~~~~~ ~~~~ ~~~~~ ~~~~~~~~~~~, ~~~~~~~ ~~~ ~~~~~~~~~, cinquante ~~~ ~~~~~, ~~~~~-~~~~~, ~~~ ~~~~~~~~~ ~~~~~~~ qui avaient pris ~~~~~~ ~~~~~~~~~~~~~ ~~~~~ ~~~~ — ~~~~~~~~~ ~~~ ~~~~~~~~ ~~~ ~~~~~~ ~~’~~~~~~ ~~~~~ ~~’~~~~~~~~~~~~ ~~ ~~~~ ~~~~~~~~~~~~~, ~~~ ~~~~ ~~~~~ ~~~~~ ~~~~~ ~~~~~~~~, ~~~~~ ~~~~~ ~~~~ ~~~~~~~~~~~, ~~~ tardera pas à ~~~ ~~~~~~, ~~~ ~~ ~~~ ~~~~~~~~ ~~~~~~~~~~~~~~~~~. ~~’~~~~~~~~, ~~~~ ~~~~~~~, ~~~~~~~~ ~~~’~~~~ ~~~~~~~, ~~~~~ ~~~ ~~~~~~ ~~~~~~~~~~. ~~’~~~~~~ ~~~~~ ~~~~~ ~~~~~ ~~~~~~~~~~ ~~~ ~~~~~~ ~~~~~, ~~ ~~~~~~~~ ou à Lunéville, ~~~ ~~~~~ ~~~~~~~ ~~’~~~~~ ~~~ ~~~~~~~~ ~~~~~~~~~~ ~~~~~~~, ~~ ~~~~ ~~~~~, ~~~ ~~~ ~~~~~~~ enregistreuse.\nFacebook ~~’~~~~ ~~~~ (~~~~~~~~~~~~) ~~~ ~~~’~~~ ~~~~~~. ~~~~ ~~~~~~~~ ~~~ ~~~~~~~ ~~~ ~~~~~~, sur le “mur” ~~’~~~~~~~~ ~~~~~~~~ (~~~~ “~~~ ~~~~~~~~ ~~~ ~~~~~~”, ~~~~~~ ~~~~, ~~~~~~~~ ~~ ~~~~, ~~~~~~~~ ~~~~~ ~~~ ~~~~~~~~ ~~~~~~~~~, ~~~ ~~~~~ ~~ ~~’~~~-~~~~~~~~ ~~~~~ ~~~ ~~~~~ ~~~ ~~~~ ~~~~~~~~~ Hollande est au ~~~~~~~~~~~ ~~~~~~~~~~~~~~~~…), ~~~~~~ ~~~~~~~~~ ~~~ ~~~~~~~~ :\n« voir ~~~ lumière ~~~~~~~ ~~’~~~~ ~~~~~~~~~~~~ ~~~ ~~~~~~~ ».\nElle ~~~ ~~~ ~~~~~~~~~~~ ~~~~ ~~~~~ ~~ ~~~~~ ~~~~~~~. ~~’~~~ ~~~~~~ ~~~~~~~~~ dans le texte — ~~~ ~~’~~~~~~~~~~~ ~~~ ~~~~~~~~~ R.B. ~~~~ “~~~~~~~~~~ ~~~ ~~~~~~~~~”, ~~~ ~~~~~~. ~~~~ ~~~~~ ~~~~~~~~~~ ~~~~~ ~~~~~ ~~~~~~~~~, ~~~~~ ~~~~~~ (~~~~~~~~ ~~~ ~~~~~ ~~~~ ~~~ ~~~~~~~~~~ ~~~~~~~~~~~~~~~). Mais la phrase ~~~ ~~~~~~~~~ ~~~~~~, ~~~~~~ ~~~ ~~~~~~-~~~~~~~~ :\n« ~~~ ~~~~~~~, ~~~~~~~’~~~ ~~ ~~ ~~~~ ~~~~~~~~~ “~~~~~~~~~~~~~” ~~~~ ~~~~~ ~~~~~~~~~~~~~ ~~~~~~~~ ~~~~ ~~~ ~~~~~~~~~~~, ~~~ ~~~~ ~~~~ ~~~~~~~~~~~~ ~~~~~~~, c’est la vue “~~~~~~”, ~~~ ~~~~ ~~~~~ ~~~~~~~~~, ~~~~~ ~~~~~~, sans figuration, ~~~ ~~~~ ~~’~~~~ ~~~~~~~~~~~~~, ~~~ ~~~~ ~~’~~~~ ~~~~-~~~~ (~~~~~~ ~~~~~~~ ~~~~~~~~~~~~~ ~~~’~~~ ~~ ~~ ~~~~~ ~~~ ~~~~~~ ~~~~~~~~~ et qu’il n’y ~~ ~~~~ ~~~~~ ~~~ ~~~~~~~~~). »\nJ’aime ~~~~~~~~~ ~~~ valeur ~~~~~~~~~~~~~. Toutefois, ~~~ ~~~~~~~~~~ ~~~~~~ ~~~~~~~ (“~~~ ~~~~~~ ~~~’~~~ ~~~~~”, ~~. ~~~~) ~~~~~ ~~~ ~~~~~~ ~~~~~~ ~~~~~ ~~~~~, je suis tombé ~~~~~~ ~~~~~~~ ~~~~~ ~~~~ ~~~~~~ ~~~~~~ ~~’~~~~~~~ ~~~~ ~~’~~~~ ~~~~~~~, ~~~ ~~~~ ~~~~~~~~ ~~~~ ~~~~~~-~~~, ~~~~ ~~’~~~~~~ ~~~~ ~~~~~~~~~~ ~~~~~ ~~~~, ~~~~~~~~~~~~ (~~~~~ ~~’~~ ~~~~ ~~~~~~~~~, ~~~~~ ce volume très ~~~~~~~~~) :\n« ~~~~~~~~~~ ~~~ ~~~ ~~~~~~~~~~ ~~~~~~~~, ~~~ sexy ~~’~~~ ~~~~~~ (~~~~ ~~’~~~~ ~~~~ ~~~ ~~~~~~~) ~~~~~~ ~~ ~~~ ~~~’~~~ ~~~~~ ~~~~~~~~~ ~~~ ~~~~~~~~ (~~~ ~~~~~~~~~~) en lui la ~~~~~~~~~ ~~~~~~~~~~ ~~ ~~~~~~~~~ ~~~ ~~~ ~~~~~~~ ~~~ ~~~~~~~ (~~’~~~ ~~’~~~~~ ~~~ ~~~~~~-~~~ ~~~~~~~~~~~~, ~~~ ~~~~ ~~~ ~~~~~~ ~~~~~~). ~~~ ~~~~~, ~~~~~~~~~~~~ ~~~~~ ~~~ ~~~~~~, ~~~ ~~~~~~~ qu’il y a ~~~~ ~~~~~~~~ sexy : ~~~~ ~~~~~~~~ ~~~~~~~~~~~~ ~~~~ ~~~~~ ~~~~~~~~~~ ~~~~~, ~~~~~~ ~~~ ~~~~~~ ~~~~~~~~~~~ ~~~ ~~~~~~~~~ ~~~~ ~~~~~ ~~~~ ~~~~~~ ~~ ~~~~~, ~~~~~~~~~, ~~’~~~~ ~~~~~~~~~ ~~~~~~~~~~~, comme si nous ~~~~~~~~ ~~~~ ~~~~~~~~~ ~~~ ~~~~~~ ~~’~~~~ ~~~~~~~~~~~ qui ~~~~~ ~~~ ~~~’~~~~~ veut. » (~~. 167)\nD’abord ~~~ ~~~~~~~~~ ~~~~ ~~’~~~~~~ profane, ~~~~-~~~~~~~, ~~~ ~~’~~~~~~~~~ sexy (~~~~ ~~~~-~~~~~ ~~’~~ toujours posé problème, ~~~~~~ ~~~ ~~~ ~~~~~ ~~~~ ~~~~~) ~~~~ ~~~~~ ~~~~~~~ ~~~~ ~~~ ~~~ ~~’~~~~~~~ ~~~~, ~~~ ~~~~~~~~ ~~~~~ ~~~ ~~~~~~ ~~ ~~~~~~~~ — ~~~~~-~~~~~ ~~~ ~~~~~~~~~~~ ~~~~-~~~ ~~~~ acte de naissance. ~~~ ~~~~ ~~~~~ ~~~~ ~~~~~ ~~~~ ~~ ~~~~ ~~~~ ~~~~~~~~~ ~~~~~~~ ~~~~ ~~ ~~ ~~~~~~~~ ~~~~~~~~ ~~~ ~~~~ ~~~ ~~’~~, ~~~ ~~~~~~, ~~~~~ ~~~~~~~~~~ (~~~~~~~~ ~~~ ~~~ l’avais guère remarqué ~~~~~ ~~~~~~~~, ~~~~ ~~’~~~~~~ ~~~~~~~~~ ~~~~~ ~~~). ~~~~~~~~~ ~~~~ ~~~~~ ~~~~~~~~~~~ ~~~~ ~~~~~~~~, ~~ ~~~~~~~ ~~’~~~~ ~~~~~~~~, ~~~~~~~~ :\n« ~~~~ ~~~~ ~~~~~~~~~ ~~~~ ~~~~~~~~~~~~ ~~~~~~ ~~~~~ » (originaux, frappants, plaisants, novateurs)\nou ~~’~~~ ~~~~~~~~~~~ :\n« ~~~ ~~~~~ ~~ ~~~~~~~~~~ ~~~ ~~~~~~ : ~~~ ~~~~~~~~~ ~~~~ ~~~~~~~~~ ~~~~~ ~~~~~ » (inspirée, inattendue, appétissante).\nMais ~~~~~~~~ ~~~ ~~~~~ ~~~~~ ~~~~~~~~~~ ~~~~ la notion de phrase ~~~~~. Elle ~~~~ ~~~~~~~~~ ~~~~~ ~~~~ ~~~ ~~~~~~~ ~~~ ~~~~ Anthologie générale. ~~~~~ ~~~~ ~~~~~~ ~~~ ~~~~~~ ~~~~~ ~~~ ~~~~~~~~ ~~~~~ ~~~~~~~~ ~~~~~~~~~ ~~~~~ ~~~ ~~~~~~~~ que j’ai constituée ~~~~~~~ ~~~~ ~~~~~~~. ~~~ ~~~~~~~~~~ ~~~~ ~~~~~~ ~~~~~ ~~~~~ ~~~~~~~, ~~’~~~~~~~ ~~’~~~~ ~~~~~~~~~~~~~ ~~~~~~ ~~~ ~~~ ~~~ ~~~~~~~~~~ ~~~~~ ~~~~~ ~~~~~~~~~ ~~~ ~~~~ ~~~~~~ ~~~~~~ ~~~ ~~~~~ — celles-ci je ~~~~ ~~~~~~~~ ~~ ~~~ rivière.\nExemple ~~~ ~~~~~~~ ~~~~~ (~~ ~~~~ ~~~~~, ~~ ~~~~ ~~~~~~~~) :\n« ~~~~~~ ~~~ ~~~~~~~~ ~~~~~ ~~~ ~~~ ~~~~~~ ~~~~~~ ~~~~ ~~ ~~~~ ~~~~~~, peu de différence. »\n(Du ~~~~~~~ ~~~ ~~~ ~~~~~ ~~~~ ~~ ~~~~~ ~~~ ~~~~~~~ cela).\nPhrase ~~~~-~~~~~ (~~~ ~~~~ ~~ ~~~~~~ ~~~~~ ~~~~ ~~~ ~~~~~~~ ~~~~~~~~~~~) :\n« ~~~~~ ~~~ ~~~~~~~~ ~~~~~~~~ ~~~~~~ ~~~ présent, et si ~~~~~ ~~ ~~~~~~~~ ~~~ ~~’~~~~ ~~~~ ~~~~~ ~~~ ~~~~~~~~ ~~~ ~~~~~~~~ ~~~~~ ~~~~~~~~~ ~~~ ~~’~~~~~~~ » (~~~~ ~~~~~ pour ~~~~~~~~ ~~~~~, ~~~~~ ~~~ ~~~ ~~~~~~~ ~~~~~ ~~~~~ qu’il y ait ~~~~~~-~~~~~~ ~~ gâcher).\nPhrase ~~~~~ :\n« J’ai ~~~~~~ ~~~~~ ~~~~~ ~~ ~~~~~~~~~~~ ~~~ ~~~~~~~~, ~~~ ~~ ~~’~~~~~~~ ~~~’~~ ~~~~~~~ ~~~~~~~ ~~~~, ~~~~~ ~~~~~~~ ~~~~~~ ~~~~~~ ~~~ ~~~ ~~~~~~~ ~~~~~ qu’à la grosse ~~~~~~~~~~~ » (~~~~~~~~~ ?).\nPhrase ~~~~-~~~~~ :\n« ~~~~ ~~~~~~~ ~~~~~~~~~ ~~~~~ ~~~~~~~ ~~ ~~~ ~~~~~~~~~~~~ ~~~~~~~~~~~, ~~~ ~~~~~ ~~ ~~’~~~~~~~~~~~~~~~~ ~~~~~~~~~~~~~ ~~~ ~~~ ~~~~~~~~~ ~~’~~~~~~~~~~~~ » (~~~~~~~ barbe !).\n« Je m’étais ~~~~~ ~~~ ~~~~~~ ~~~~~~~~ ~~~~~~ ~~~~~ ~~~ ~~~~~~~ ~~~~ ~~~~~ ~~’~~ ~~~~~~~ ~~~~ ~~~~~ garde. »\n(Selon ~~~ ~~~~~~~~ ~~~ ~~~ ~~~~~~~ sexy, ~~~~ ~~~ ~~~~~~~~ ~~~~ ~~~ ~~~~~ grand écrivain français. ~~~~~~~ ~~~~~~ ~~~~ ~~~~~ ~~~~~ ~~~~~~.)\nvoir l’entrée du mercredi 2 janvier 2013 et ses 5 images dans Le Jour ni l’Heure


Le Remplaçant (Maupassant) - Wikipedia\nLe Remplaçant zo un danevell gant ar skrivagner gall Guy de Maupassant, embannet en 1883.\nKentañ ma voe embannet Le Remplaçant a voe er pemdezieg Gil Blas, d'an 2 a viz Genver 1883, ha sinet Maufrigneuse.\nEr bloaz-se en-eeun e voe adembannet en dastumad Mademoiselle Fifi.\nAn Itron Bonderoi, intañvez an noter, a gar ar wazed yaouank ha koant. Gopraat a ra ur soudard yaouank da zont bep Meurzh d'he zi. Un deiz e klask ar soudard ur soudard all, Paumelle, da gemer e lec'h. Diwar an deiz-se e ro an intañvez e zeiz da bep hini eus an daou soudard.\n↑ Volume Maupassant, contes et nouvelles, page 1502, Bibliothèque de la Pléiade\nAdtapet diwar « https://br.wikipedia.org/w/index.php?title=Le_Remplaçant_(Maupassant)&oldid=1820003 »


27 493 ann. (2019)\n2 360 ann./km²\nSant-Sebastian-an-Enk (Saint-Sébastien-sur-Loire e galleg) zo ur gumun eus Breizh, e departamant al Liger-Atlantel, er gevred da gêr Naoned. 24726 den zo o chom enni ha dre-se eo 5vet kumun an departamant.\nAigne (Enk) e oa an anv ar barrez er penn-kentañ, en XIIIvet kantved (etre 1179 ha 1286).\nEr barrez e oa div rann: rann (bremañ e Naoned) herberc’hti Sant Jakez, gant ur chapel, ha rann iliz Sant Sebastian. Etre ar XIVvet kantved hag an XVIIIvet kantved (1792) e oa an iliz Sant Sebastian ul lec’h pirc’hirinañh a-enep ar vosenn.\nKrouet e voe kumun Sant-Sebastian-an-Enk e 1790 diwar ar barrez katolik. Lakaet e voe e penn Kanton Sant-Sebastian hag e Bann Naoned. E 1800 e voe lakaet en Arondisamant Naoned. Lakaet e voe e Kanton Naoned-4 e 1801.\nBrezel-bed kentañ: 100 gwaz ag ar gumun a gollas o buhez abalamour d'ar brezel, d.l.e. 3,64 % eus he foblañs e 1911.\nEil brezel-bed: d'an 21 a viz Even 1940 e voe kaset d'an diaz ur c'harr-nij Potez 63-11 eus an aerlu gall (Armée de l'Air) gant ar "Flak" alaman e Sant-Sebastian-an-Enk; mervel a reas an tri nijour a oa en e vourzh.\nAotrounez la Patouillière ha la Gibrais\nEn sabel e ziv gebrenn en argant\nAdtapet diwar « https://br.wikipedia.org/w/index.php?title=Sant-Sebastian-an-Enk&oldid=1988056 »


Filmoù ha c'hoarioù, e brezhoneg penn-da-benn — Bannoù-heol\nPosté le 25/08/2006 - Presse\nTremenet e oa bet dija war ar chadenn skinwel TV Breizh. Ar wezh-mañ eo war un DVD eo bet embannet An afer Sezneg, ur film e div lodenn troet e brezhoneg. Treiñ hag advouezhiañ, sed aze labour Dizale, ur gevredigezh a gustum labourat gant an embregerezhioù kleweled evit lakaat e brezhoneg oberennoù en ur yezh orin all.\n"War raktres An afer Sezneg e oa un daou-ugent bennak a dud o labourat. Padet en deus daou viz leun", eme Samuel Julien, rener produiñ Dizale. Labourat a reont en un doare micherel da vat. "Un droerez, un detektour, evit sellout war ar vandenn penaos e fiñv ar muzelloù, ur c'herskriver, a skriv ar gerioù da lavaret war ar vandenn hag a vo lennet gant ur 35 bennak a gomedianed." Hag e vezont enrollet gant ijinourien son ha renet gant ur rener arzel, evit ma'z afe labour pep hini war ar memes tu. N'eo ket souezhus neuze e fellfe da z/Dizale reiñ da welet o oberennoù d'ar muiañ posupl a dud.\n"Klask a reomp krouiñ ur marc'had evit ar video e brezhoneg", eme Samuel Julien c'hoazh. Kavet o deus neuze an ti-embann Bannoù-heol, a embann abaoe 1994 levrioù evit at vugale ha bandennoù-treset dreist-holl. Div dresadenn vev o doa dija embannet e stumm un DVD gant tiez all hag ober berzh a reont war a seblant. Gant an DVD-Rom 64, straed ar Zoo e kendalc'hont war an hent-se, evit bugale ar c'hentañ derez ar wezh-mañ. C'hoarioù, tresadennoù-bev, pep tra advouezhiet e brezhoneg ivez. "Ur marc'had o tiwan eo. Evidomp eo un doare da vrudañ hor skiant-prenet ha da dizhout arvesterien all". A-benn nebeut eo Sean Connery en devo brezhoneg flour en e c'henou rak advouezhiet eo bet ar film Lancelot gant tud Dizale. Ha d'e heul avañturioù an enklasker-meur Colombo. Pe Kolombo e brezhoneg ?


Ludwig von Siegen, a-wechoù Ludwig von Sechten (e-tro Meurzh 1609 en Köln – e-tro 1680 e Wolfenbüttel) a oa un engraver amatour alaman. Roet e e vez dezhañ kavadenn an doare du, anvet mezzo-tinto ivez.\nPoltred eus Amelie Elisabeth von Hessen (1642)\nGwelet eo evel an oberenn gentañ savet dre implij teknik an doare du (mezzo-tinto)\nLetanant-koronal ha gward priñs Rupert, kont palatinat ha niz d'ar roue Charlez Iañ Bro-Saoz e oa Ludwig von Siegen. E 1642 e kasas ur poltred eus Amelie Elisabeth von Hessen, landgrafez ha lezrouanez Hessen-Kassel da Wilhelm VI Hessen, asambles gant ul lizher ma tisplege en doa ijinet un doare nevez da engraviñ ma c'helle an dud diskouez an hanter-livioù, anvet mezzo-tinto en italianeg, etre gwenn ha du.\nE 1657 e kejas ar priñs Rupert ouzh e genderv Wilhelm VI. Da-heul ar gejadenn e stagjont gant un eskemm dre lizher, ma komzjont eus an teknik nevez-se. Al livour hag engraver flamank Wallerant Vaillant a stagas gant peurlipat an teknik, ha meur a engravadur a savas. E 1660 ez eas ar priñs Rupert da Vro-Saoz da ziskouez kavadenn L. von Siegen d'ar skrivagner John Evelyn. Gant Evelyn e voe embannet al levr kentañ ma weler ur skeudenn doare mezzo-tinto e 1662. Daoust ma ne voe ket displeget an teknik dre ar munud e voe skignet ar mezzo-tinto e-touez holl engraverien ar rouantelezh ha brudet-tre e teuas da vezañ en XVIIIvet kantved dindan an anv « engraviñ en doare saoz ».\nN'anavezer ket kalz engravadurioù diwar dorn Ludwig von Siegen. En o zouez ez eus ur poltred eus Willem II van Orange hag unan eus Elizabeth Stuart. Goude ma vije aet kuit ar priñs Rupert da Vro-Saoz e labouras evit priñs-dilenner Mainz, ha goude-se evit dug Wolfenbüttel.\nHubert Von Herkomer (1892), Etching and Mezzotint Engraving : Lectures delivered at Oxford, Andesite Press, 2017 (ISBN 978-1-375-55811-2)\nAlfred Whitman (1902), The Print-Collector’s Handbook, Wentworth Press, 2019 (ISBN 978-0-526-06438-0)\nKavadenn ar mezzo-tinto\nTeknik ar mezzo-tinto\nPoltred eus Ludwig von Siegen, Rijksmuseum, Amsterdam\nAdtapet diwar « https://br.wikipedia.org/w/index.php?title=Ludwig_von_Siegen&oldid=1844066 »\nDernière modification le 21 Eos 2019, à 17:37\nKemmoù diwezhañ degaset d'ar bajenn-mañ d'an 21 Eos 2019, da 17:37.